Diplomatic Magazine | كیسنجەر هۆشداری لە جەنگێكی جیهانی دەدات\nكیسنجەر هۆشداری لە جەنگێكی جیهانی دەدات ئەگەر ئەمەریكا و چین ناكۆكیەكانیان وەلا نەنێن.\nهنری كیسنجەر وەزیری دەرەوەی ئەمریكا لەسەردەمی سەرۆك ریتچارد نیكسۆن، هۆشداری لە جەنگێكی جیهانی دەدات، ئەگەر ئەمریكا و چین سنورێك بۆ ناكۆكی و هەڕەشەكانیان دانەنێن.\nهیچ لایەنێك ناتوانێت بەسەر لایەنێكی دیكەدا سەربكەوێت:\nئەو دیپلۆماسە لێهاتووە كە تەمەنی 97 ساڵە، دەڵێت پێویستە ئەمریكا ئەوە بزانێت كە خۆی بە " تاك لایەنە ناتوانێت پێشبكەوێت" لەڕووی هێزی ئابوری و تەكنەلۆژیاوە.\nكیسنجەر بە ئەندازیاری پەیوەندی نێوان چین- ئەمریكا دادەنرێت، كە لە ساڵی 1971دا دەستپێكی سەردانێكی سەرۆكی ئەوكاتەی ئەمریكای بۆ پەكین ڕێكخست، كە بووە مایەی دەستپێكی پەیوەندیەكی نوێ لە نێوان ئەو دوو وڵاتە، پاش ئەوەی ماوەیەكی زۆر پەیوەندییان لە نێواندا نەمابوو، چین لە گۆشەگیریەكی نێودەوڵەتیدا بوو.\nستراتیژی ئەو كاتی كیسنجەر وای كرد كە ئەمریكا بەهۆی جەنگی ساردەوە لە ڕووی ستراتیژییەوە بەسەر یەكێتی سۆڤیەتی ئەو كات زاڵ بێت، پەكین و مۆسكۆ جیاواز بوون، هەرچەندە ئەو دوو دەوڵەتە لەلایەن حیزبی شیوعیەوە بەڕێوە دەبران.\nلە كاتەدا چین پێشكەوتنێكی زۆری بەخۆیەوە بینی و بووە دووەمین گەورەترین وڵاتی ئابووری لە جیهان و كێبڕكێی سەرەكی ئەمریكا بوو.\nوەزیری پێشوتری ئەمریكا ڕۆژی پێنج شەممەی ڕابردوو بەشداری لە دیبەیتێكی ئابوری كرد، كە بەڕێگای ڤیدیۆ كۆنفرانسەوە ڕێكخرابوو، دەربارەی ئەوەی كە چۆن دەكرێت سنور بۆ ناكۆكیەكانی چین و ئەمریكا دابنرێت، دووپاتی كردەوە، كە" پێویستە سەركردەكەمان و سەركردەكانی چین گفتوگۆی سنورێك بكەن، بەشێوەیەك كە هەڕەشە و ململانێكان لەو سنورە دەرنەچێت".\nوتیشی:" ئەو پرسە پرسێكی حیزبی نیە، بۆیە پێوویستە هەردوو پارتی سەرەكی ئەمریكا بۆ چەندین ساڵ گفتوگۆ لەسەر ئەو سنورە بكەن".\nئەو دیپلۆماتە دێرینەی ئەمریكا هۆشداریشی دا و وتی:" دەتوانین بێین ئەو كارە زەحمەتە، بەڵام ئەگەری كاری لەسەر بكرێت،دەتوانرێت شتێك بكرێت كە وەك جەنگی یەكەمی جیهانی لێنەیەت و ڕێگا لە جەنگ بگیرێت".\nكیسنجەر زیاتر ڕوونی كردەوە بەوەی كە فەرمانڕەوایەتی كلاسیكی ئەو كات لە جەنگی جیهانی یەكەمدا كە لە هاوینی ساڵی 1914دا هەڵگیرسا، بەدوریان زانی كە جەنگ لە نێوان زلهێزەكان ڕووبدات، هەروەها سەركردەكانی ئەو كاتە مەترسیەكانی جەنگیان بە جدی وەرنەگرتبوو، كێبڕكێیان لەسەر توانای سەربازی و ستراتیژییەكان دەكرد، ئەمەش ئەگەری جەنگی زیاتر كرد،هەروەها بووە مایەی نیمچە كێبڕكێیەك لەنێوان ولاتانی زلهێز لەسەر خۆ پڕ چەك كردن، هەروەها ئەمریكا و چینیش لە ڕووی زیرەكی دەستكردەوە هەوڵی سەركەوتنی ڕەهەیان دەدا.\nلەبری ئەوەی كێبڕكێكە ببێتە ململانێ، كیسنجەر پێشنیار دەكات كە پێویستە لەسەر ئەمریكا" بیركردنەوە لە ئابوریەكی جیهانی كە هیچ وڵاتێكی دیكە نەتوانێت كێبڕكێی بكات، ئەوە واتەی ئەوە ناگەیەنێت كە گەیشتن بەو ئامانجە پێویستە لەسەر لاوازكردنی وڵاتێكی دیكە بێت،ئەمە ئاڵانگارییەكی گەورەیە بۆ هەموو ئیدارەكان، تەنها ئاڵانگاری بۆ حزبێك نیە،بەڵكو ئاڵانگارییەكی مێژووییە و ناتوانین هەر چوار ساڵ یان هەشت ساڵ جارێك پێداچوونەوەی بۆ بكەین، ئەگەر بێت و ئەم كارە بە شێوەیەكی ڕوون لە نێوانمان یەكلایی نەكرێتەوە،ئەوا ناتوانین مامەڵە لەگەڵ دەوڵەتێكی دیكە بكەین".\nهەرچەندە ناكۆكیەكانی نێوان واشنتن و پەكین بەهۆی سەرقاڵ بوونی ئیدارەی ئەمریكا بە ڤایرۆسی كۆرۆناوە، كەمێك خاوبوونەوەی بەخۆیەوە بینیوە، بەڵام سوربوونی ئیدارەكەی ترامپ بەوەی كە چین بەرپرسە لە بڵاوبوونەوەی ڤایرۆسی كۆرۆنا، ئەوا ناكۆكیەكان هەر دەمێنن، هەروەها هەوڵی واشنتن بۆ بچووكردنەوەو سنوردانانی كۆمپانیا تەكنەلۆژییەكانی چین وەك هواوی و " بایت دانس" خاوەنی تیك تۆك و ئەوانی دیكەش، هەرچەندە بایدن دەڵێت كە دانوستان لە گەڵ چین دەكات، بەڵام هەڵوێستەكان هەر بە توندی دەمێننەوە، ئەگەر ململانێی ئابوری و تەكنەلۆژی لە نێوان واشنتن و پەكیندا بەردەوام بێت.\nلەبەرئەوە كیسنجەر هۆشداری لە كێبڕكێی تەكنەلۆژیا و داهێنانەكانی داهاتوو دەدات، چونكە ئەم ململانێیە مەترسیەكی زۆر لەسەر ململانێكان دروست دەكات، بەو پێیەی ئەو لایەنەی لە تەكنەلۆژیادا سەركەوت، ئەوا دەتوانێت هەموو شتێك بەدەست بهێنێت.\nكیسنجەر دەڵێت:" ئەو كاتەی لەسەردەمی هەستانەوە پرێنتەرمان بەرهەمهێنا، كە بووە مایەی ئەوەی مەعریفەی پێ بڵاو بكەینەوە، بەڵام ئێستا جیاوازە، ئەو كات بیركردنەوەیەكی فەلسەفی هەبوو كە چوارچێوەیەكی بۆ بیركردنەوەمان بۆ كۆمەڵگە دادەنا، بەڵام لە جیهانی ئەمڕۆماندا پێشكەوتنی تەكنەلۆژیا بە پێشكەوتنی قۆناغەكانی بیركردنەوە لە تێگەیشتنەكان تێدەپەڕێت".\nكیسنجەر پێشتر لە مانگی تشرینی دووەمی ساڵی ڕابردوو هۆشداری دا، كە ئەگەر بێت و سنورێك بۆ ناكۆكیەكانی نێوان چین و ئەمریكا دانەنرێت، ئەوەڕووداوێك ڕوودەدات كە زۆر لە ئەوەی ئەوروپا خراپتر دەبێت( جەنگی جیهانی).


نیگه‌رانی ئه‌مریکا له هێرشه‌کانی تورکیا بۆ سه‌ر شه‌نگال - piranshahrrudaw | piranshahrrudaw\nانتشار : اردیبهشت 6, 1396 - 15:08\nوته‌بێژی هێزه‌کانی هاوپه‌یمانی نێونه‌ته‌وه‌یی سه‌باره‌ت به ده‌ستێوه‌ردانی تورکیا له شه‌نگال و کوردستانی سووریا وتی: ئه‌م ناهه‌ماهه‌نگیانه له سوودی داعش ده‌شکێته‌وه.\nبه ڕاپۆرتی ئاژانسی پیرانشار ڕووداو، ژنراڵ جان دووریان، وته‌بێژی هێزه‌کانی هاوپه‌یمانی نێونه‌ته‌وه‌یی دژه داعش له عێراق و سووریا له کاردانه‌وه به هێرشه ئاسمانییه‌کانی سوپای تورکیا بۆ سه‌ر شه‌نگال و کوردستانی سووریا ڕایگه‌یاند: له هه‌موو لایه‌نه‌کانی دژ به داعش داوا ده‌که‌ین که له سه‌ر شه‌ڕی داعش سوور بن.\nوتیشی: ئێمه له سه‌ر ئه‌م باوه‌ڕه‌ین که عێراق له شه‌ڕی دژ به داعش دایه و ده‌بێت هه‌موو کاره‌کان به هه‌ماهه‌نگی ده‌وڵه‌تی عێراق بێت. ئێمه له سه‌ر ئه‌م باوه‌ڕه‌ین که داعش مه‌ترسیدارترین دوژمنی تورکیا و عێراقه. ئێمه داوا له هه‌موو لایه‌نه‌کان ده‌که‌ین که جه‌خت له سه‌ر شه‌ڕی داعش بکه‌ن. ئه‌م کارانه ته‌نیا له سوودی داعش ده‌شکێته‌وه.\nدووریان له‌مباره‌وه که ئایا ئه‌مریکا داوا ده‌کات له تورکیا که ده‌ست له‌م هێرشانه هه‌ڵبگرێت، وتی: من وته‌بێژی هاوپه‌یمانی دژه داعشم، ئامانجی سه‌ره‌کی ئێمه شکست دانی داعشه. په‌یوه‌ندی کردن به تورکیا سه‌باره‌ت به‌م بابه‌ته کارێکی سیاسیه.\nئه‌و له کۆتایدا وتی: ئێمه سه‌باره‌ت به‌م هێرشانه ڕاپۆرته‌کان به ده‌ستمان گه‌یشتوون، به‌ڵام هێشتا ڕاسته‌وخۆ هیچمان به ده‌ست نه‌گه‌یشتووه.


په‌رله‌مانتاريگ حكومه‌ت عراقى وه پشتگيرى ميليشيايه‌يل تومه‌تبار ئه‌كا - شـه‌فـه‌ق نيـوز\nشه‌فه‌ق نيوز/ وحده جومێلى ئه‌ندام ئه‌نجومه‌ن نوێنه‌ره‌يل, مه‌سه‌له‌ى هه‌ڵوه‌شاننه‌وه‌ى باجه‌يل ڤيزاى هاتن ئيرانيه‌يل ئه‌را عراق وه پشتگيرى ئه‌را ميليشيايه‌يل تاريف كرد له‌وه‌ر مه‌شق كاره‌يلى تاوانه‌كارانه‌ى وه‌گووره‌ى ئه‌جنداى ئيرانى.\nجومێلى له به‌ياننامه‌يگ وت: لاوردن باج له‌بان هاتن ئيرانيه‌يل ئه‌را عراق له‌وه‌ر پشتگيرى و ده‌سڵات زياتر بڕيگ ميليشياس ك له‌ئيرانه‌و پشتگيرى ئه‌كريه‌ن ئه‌را جيوه‌جيكردن كاره‌يل تايفه‌گه‌رى و ئه‌نجاداين تاوانه‌يل تر له عراق.\nئه‌و په‌رله‌مانتاره باس له‌وه‌يش كرد بڕيگ له ميليشيايه‌يل تايفى ك ناسريانه‌و له چوارچيوه‌ى هه‌ژموونه‌يل ئيرانى له‌ناو عراق كار ئه‌كه‌ن, كاره‌يل تاوان و دزى و تاڵانى ئه‌نجام ئه‌يه‌ن و سته‌م له هاووڵاتيه‌يل ئه‌كه‌ن و ئاماژه وه‌يه‌يش كرد لاوردن باج له‌بان ئيرانيه‌يل پلانيگ ئاشكراسه ئه‌را زيايكردن هه‌ژموون ئيرانى له عراق و پشتگيريكردن له ميليشيايه‌يل له‌وه‌ر ئه‌نجامداين تاوان.


ئاڵۆزییەکان کۆتایی هات\n4/8/2020 04:09 PM\nلە چەند رۆژی رابردودا دەنگۆی ئەوە لە نێو رۆژنامەكانی ئیتاڵیادا بڵاوبۆوە كە گوایە كۆنتی ڕاهێنەری یانەی ئینتەر میلانی ئیتاڵی كێشەی لەگەڵ بەرپرسانی یانەكەی هەیە و ئەگەری زۆرە ریزەكانی یانەی ئینتەر میلان جێبهێڵێت.\nلە لایەكی دیكەوە یەكێك لە رۆژنامەنوسەكانی ئیتاڵیا باسی لەوە كردبو كە كۆنتی پەیوەندی بە یانەی یۆڤانتۆسەوە كردوە و لە بارەی داهاتوی ساری لەو یانەیە پرسیاری لە بەرپرسانی ئەو یانەیە كردوە.\nدوای بڵاوبونەوەی ئەم هەواڵە كۆنتی زۆر بە توڕییەوە وەڵامی ئەو رۆژنامەنوسەی دایەوە و ئاشكرایكرد كە دوای لەسەر تۆماردەكات، چونكە ئەو هەواڵانە دورن لە راستیەوە و ئەو بۆ ماوەی سێ ساڵی دیكە گرێبەستی لەگەڵ ئینتەر میلان هەیە و بە هەمو شێوەیەكیش پەیوەست دەبێت پێوەی و تا كۆتایی پرۆژكەی لەگەڵ نێراتزۆری بەردەوام دەبێت.\nدوای بڵاوبونەوەیهەمو ئەو دەنگۆیانە ستیڤن چانگی سەرۆكی یانەی ئینتەر میلان پەیوەندی بە كۆنتیەوە كردوە بە بێ ئەوەی باس لە رۆیشتنی ئەو راهێنەرە بكەن و پلانیان بۆ مێركاتۆی هاوینە داناوە.\nتەواوی ئەم دەنگۆیانە دوای ئەوە دروست بونكە كۆنتی رەخنەی لەبرپرسانی یانەكەی گرت بەوەی كە لە توانای یاریزانەكانی كەم دەكەنەوە و بە بێ بایەخ سەیری دەكەن، لە كاتێكدا ئەوان ئەنجامێكی باشیان لە یارییەكانی ئەم وەرزەی خولی ئیتاڵی بەدەستهێناوە.\nبڕیارە سبەی لە قۆناغی 16ی خولی یوروپا لیگ یانەی ئینتەر میلان ڕوبەڕوی یانەی خێتافی ببێتەوە.


دیمانه| میسی به‌ر له فاینالی مۆندیال باسی یه‌كه‌مین مۆندیالی و خۆی و ئه‌گوێرۆ له یارییه ئه‌لیكترۆنییه‌كان ده‌كات\nلەلایەن سۆران لوقمان لە 2014/07/12 ئیسپانیا, دیمانه\nیاریگا – له نوێترین دیمانه‌یدا لیۆنێل میسی یاریزانی ئارجێنتینی یانه‌ی بارسێلۆنای ئیسپانی باسی خۆی و هه‌ڵبژارده‌كه‌ی ده‌كات كه یه‌كشه‌ممه به‌رامبه‌ر ئه‌ڵمانیا یاریی كۆتایی مۆندیالی 2014 ئه‌نجامده‌دات كه تاكو ئێستا هیچ نازناوێكی مۆندیالی به‌ده‌ست نه‌هێناوه.\nهێشتا جامی جیهانی گه‌وره‌ترین پاڵه‌وانیه‌تی تۆپی پێیه ؟\nجامی جیهانی گه‌وره‌ترین پاڵه‌وانیه‌تی تۆپی پێیه، به‌ڵام چامپیۆنس لیگیش له‌سه‌ر ئاستی یانه‌كان پاڵه‌وانیه‌تییه‌كی سه‌رسوڕهێنه‌ره، من به به‌ختم له‌و پاڵه‌وانیه‌تییه كه به‌شداریم تیادا كردووه‌و بردوومه‌ته‌وه.\nچیت به بیر دێته‌وه له‌باره‌ی یه‌كه‌مین جامی جیهانی له كاتی گه‌وره بوونت كه بینیبێتت ؟\nمۆندیالی فڕانسا له ساڵی 1998 یه‌كه‌مین مۆندیاله كه من بیرم بێت، ئه‌وكاته‌ی ئارجێنتینا له چاره‌گی كۆتایی به گۆڵه‌كه‌ی دێنیس بێركامپ به هۆڵه‌ندا دۆڕا. هه‌روه‌ها مۆندیالی 2002 ـم له بیره كه ئارجێنتینا پالێوراو بوو بۆ به‌ده‌ستهێنانی نازناوه‌كه به‌ڵام بێ به‌خت بوو، له قۆناخی كۆمه‌ڵه‌كانه‌وه ماڵئاوایی له مۆندیال كردو به ئینگڵته‌ڕا دۆڕا.\nیه‌كه‌مین جامی جیهانیت كه بینیبێتت چیت بیرده‌هێنێته‌وه ؟\n“پاش وه‌ستان و بیركردنه‌وه” یه‌كه‌مین مۆندیال كه بینیم مۆندیالی فڕانسا بوو له ساڵی 1998، چونكه له‌كاتی مۆندیالی 1994 له ئه‌مریكا من گه‌نج بووم به‌راستی ساته‌كانی ئه‌و مۆندیاله‌م ته‌واو بیرنایه‌ته‌وه، به‌ڵام له مۆندالی 1998 من له گرنگی مۆندیال ده‌گه‌یشتم و گۆڵه‌كه‌ی خاڤیێر زانێتیم له به‌رامبه‌ر ئینگڵته‌ڕا له قۆناخی 16 باش له‌بیره، له كارێكی باش له لێدانێكی راسته‌وخۆ گۆلێكی نایاب بوو، پاشان به لێدانه یه‌كلاكه‌ره‌وه‌كان یارییه‌كه‌یان برده‌وه‌و ئه‌و یارییه‌م زۆر باش له‌بیره.\nتۆ هه‌موو شتێكت له‌گه‌ڵ بارسێلۆنا به‌ده‌ستهێناوه، چ مانایه‌كی ده‌بێت ئه‌گه‌ر له‌گه‌ڵ ئارجێنتینا مۆندیال به‌ده‌ست بهێنیت ؟\nئه‌وه مانای هه‌موو شتێك ده‌گه‌یه‌نێت بۆ هه‌موو یاریزانێكی تۆپی پێ، به‌ده‌ستهێنانی مۆندیال شتێكی بێهاوتا و زۆر باشه، راسته من به‌به‌ختم و له‌گه‌ڵ بارسێلۆنا چه‌ندین نازناوم به‌ده‌ستهێناوه‌و هه‌موویان بۆ من تایبه‌تن، هه‌ریه‌كێك له نازناوه‌كان بۆ من گرنگن و به‌شێكن له ژیانی وه‌رزشیم، به‌ڵام جامی جیهانی گه‌وره‌ترین له‌ناو ئه‌وان. ئایا من بالۆن دۆر به مۆندیال ده‌گۆڕمه‌وه ؟ بێگومان من پێشتریش گوتومه ئه‌و نازناوه تاكه كه‌سیانه‌ی به‌ده‌ستیان ده‌هێنم به‌قه‌د ئه‌و نازناوانه‌ی وه‌كو به‌شێك له تیپیه‌كه‌م به‌ده‌ستی ده‌هێنم گرنگ نین.\nئه‌گوێرۆ ده‌لێت ئێوه لێكتێگه‌یشتنێكی باشتان له‌سه‌ر لاكێشه‌ی سه‌وز له‌گه‌ڵ یه‌كتری هه‌یه، باسی ئه‌و په‌یوه‌ندییه‌تانمان بۆ بكه….\nئێمه چه‌ندین ساڵه یه‌كتری ده‌ناسین، ناسینمان بۆ سه‌رده‌می منداڵیمان له ته‌مه‌نی 14 و 15 ساڵی ده‌گه‌ڕێته‌وه، له‌مێژه به‌یه‌كه‌وه یاریی ده‌كه‌ین، ئێمه هاوڕێیه‌تییه‌كی به‌هێزیشمان له‌گه‌ڵ یه‌كتری هه‌یه له‌ده‌ره‌وه‌ی لاكێشه‌ی سه‌وز، ئه‌وه‌ش یارمه‌تیمان ده‌دات بۆ ئه‌وه‌ی ئه‌وه‌ی له‌تواناماندا هه‌یه ده‌ری بخه‌ین و له‌سه‌ر لاكیشه‌ی سه‌وز له‌كاتی راكردندا له‌یه‌كتری بگه‌ین، ئه‌و دوور له پێكان یاریزانێكی جیاوازه له‌به‌رئه‌وه‌ی ده‌توانێت شتی تایبه‌ت ئه‌نجامبدات.\nكۆن ئه‌گوێرۆ به ئێمه‌ی گوت ئێوه له ئه‌نجامدانی یارییه ئه‌لیكترۆنییه‌كانی فیفا دووانه‌یه‌كی زۆر باشن…\n“به پێكه‌نینه‌وه” به‌لێ، ئێمه ئه‌وكاتانه‌ی له ریزی هه‌ڵبژارده‌ی ئارجێنتینا به‌یه‌كه‌وه‌ین ئه‌و یارییه زۆر ئه‌نجامده‌ده‌ین، من ناڵێم ئێمه له یارییه ئه‌لیكترۆنییه‌كان پاشاین، به‌ڵام بردنه‌وه‌كانمان له دۆڕانه‌كانمان زیاتره، من وای داده‌نێم.\nبه‌ده‌ستهێنانی مه‌داڵیای زێڕ له ئۆلمپیادی 2008 باشترین ده‌ستكه‌وتی تۆیه به درێسی ئارجێنتینا ؟\nمن زۆر شتم له‌گه‌ڵ ئارجێنتینا هه‌یه، باش و خراپ، جوانترین شت به‌ده‌ستهێنانی جامی جیهانی خوار 20 ساڵان بوو له 2005، مه‌داڵیای زێڕ له ئۆلمپیادی 2008 وه له كۆپا ئه‌مریكای 2007 نمایشێكی سه‌رنجڕاكێشمان كرد، به‌ڵام به‌داخه‌وه له یاریی كۆتایی دۆڕاین. به‌راستی ساتی به‌ده‌ستهێنانی مه‌داڵیا زێره‌كه خۆشترین ساتی من بوو.\nوه‌سفی ئالیخاندرۆ سابێلامان بۆ بكه وه‌كو راهێنه‌رێك….\nئه‌و كه‌سێكی مه‌زنه، ئه‌و زۆر شت له‌باره‌ی تۆپی پێوه ده‌زانێت و ئێمه چه‌ندین یاریزانی به‌هێزین، ئه‌و ده‌زانێت چۆن راهێنه‌رایه‌تی ئێمه بكات، بیرۆكه‌ی ناوازه‌ی هه‌یه له‌باره‌ی ئه‌وه‌ی چۆن ئێمه یاریی بكه‌ین.\nچی بۆ ئارجێنتینا زیادكردووه ؟\nشتێكی كه‌م، له‌به‌رئه‌وه‌ی پیش ئه‌وه‌ی له 2011 ئه‌و ببێته راهێنه‌رمان ئێمه تیپێكی به‌هێزمان هه‌بوو، به‌ڵام هاتنی ئه‌و یارمه‌تی ئێمه‌یدا بۆ ئه‌وه‌ی به‌هێزتر بین.\nبه‌رده‌وام له‌نێوان تۆ و ماڕادۆنا به‌راوردكردن ده‌كرێت، خه‌ڵك ده‌ڵێن جیاوازییه گه‌وره‌كه له‌وه‌دایه كه تۆ هیشتا مۆندیالت به‌ده‌ست نه‌هێناوه…\nمن هه‌رگیز بیرم له‌وه نه‌كردووه‌ته‌وه له‌گه‌ڵ هیچ یاریزانێك به‌راورد بكرێم، خراپ نییه به دیێگۆ به‌راورد بكرێیت، به‌ڵام ئه‌وه هانده‌ر نییه بۆمن بۆ ئه‌وه‌ی هه‌وڵی به‌ده‌ستهێنانی مۆندیال بده‌م، به‌ڵكو ده‌مه‌وێت وه‌كو هه‌ر یاریزانێكی دیكه جامی جیهانی به‌ده‌ست بهێنم، وه بۆ یاریمه‌تیدانی تیپه‌كه‌م ئه‌و نازناوه به‌رزبكه‌مه‌وه.\nئه‌وكاته ماڕادۆنا له ساڵی 1986 مۆندیالی به‌ده‌ستهێنا تۆ هێشتا له‌دایك نه‌بوو بوویت، چی له‌باره‌ی ئه‌و مۆندیاله ده‌زانیت، دوایین سه‌ركه‌وتنی ئارجێنتینا ؟\nبه‌لێ، من هێشتا له‌دایك نه‌بوو بووم، به‌ڵام له‌لایه‌ن خه‌ڵكه‌وه گوێم له داستانه‌كانی ئه‌و مۆندایله ده‌بوو، راسته من ئه‌وكات له دایك نه‌بوو بووم به‌ڵام به‌وێنه‌و باسه‌كان زۆر شت له‌و مۆندیاله فێربووم، هیوادارم ئه‌و سه‌ركه‌وتنه جارێكی دیكه بهێنینه‌وه دی.\nئایا كاتی تۆیه بۆ بردنه‌وه‌ی جامی جیهانی؟\nهیوادارم، ته‌نیا خودا ده‌توانێت وه‌ڵامی ئه‌وه بداته‌وه.\nمیسی نهێنی یه‌كانی رۆیشتنی ئاشكڕا ده‌كات میسی ئه‌بێته خاوه‌نی به‌هاترین گرێبه‌ست یانه زه‌نگینه‌كه میسی ده‌وێت ئەلخلێفی:میسی مان ناوێت “میسی له‌یارییه‌كه‌ی ئه‌مشه‌و یه‌ده‌گ ده‌بێت” فاوس رۆیشتنی میسی ره‌تده‌كاته‌وه میسی له‌گه‌ڵ بیۆنسی ئاهه‌نگی سه‌ركه‌وتنی له‌كلاسیكۆ گێڕا\nبارسێلۆنا گرنگ لیۆنێل میسی هەڵبژاردەی ئارجێنتینا\nبابەتی پێشووخه‌ڵاته داراییه‌كانی مۆندیال بۆ تیپه پاڵه‌وانه‌كان ئاشكرا كرا\nبابەتی دواتر سکۆلاری :پلەی سێیەم زۆر بچوکە بۆ ئێمە بەلام رێز لە درێسەکەمان دەگرین


ئه‌گه‌ری هێرشی دووباره‌ی ئێران بۆ سه‌ر تیرۆریسته‌کان - Mehr News Agency\n19 pûşperê 2017 - 12:30\nNews Code 10794\nئه‌گه‌ری هێرشی دووباره‌ی ئێران بۆ سه‌ر تیرۆریسته‌کان\nجێگری سیاسی سوپای پاسدارانی ئێران وتی: ئه‌گه‌ری هێرشی دووباره‌ی ئێران بۆ سه‌ر تیرۆریسته‌کان له ئارادیه.\nبه ڕاپۆرتی ئاژانسی مێهر، سه‌ردار ڕه‌سوڵ سه‌نایی ڕاد، جێگری سیاسی سوپای پاسدارانی ئێران وتی: مووشه‌ک بارانی ئه‌مشه‌و په‌یامێکی ڕوونی بۆ تیرۆریسته‌کان هه‌بوو که ئه‌گه‌ر بیانه‌وێت دووباره کارێک بکه‌ن گورزێکی کاریگه‌ر له لایه‌ن ئێرانه‌وه وه‌رده‌گرن، واتا له دره‌وه‌ی سنووره‌کان لێیدان ده‌ده‌ین.\nئه‌و زیادی کرد: به‌و پێیه‌ی که ئامانجه پێکراوه‌کان له ده‌یره‌زوور بنکه و باره‌گای سه‌ره‌کی تیرۆریسته‌کانی داعش بووه، کوژراو برینداره‌کانی ئه‌ندامانی داعش یه‌کجار زۆر بووه و زه‌ربی کاریگه‌ریش له ژێرخانی سه‌ربازیان دراوه.\nسه‌نایی ڕاد له درێژه‌دا جه‌ختی کرد: ئه‌گه‌ری هێرشی دووباره‌ی ئێران بۆ سه‌ر تیرۆریسته‌کان به پێی بڕیارێک ده‌بێت که ئه‌نجومه‌نی باڵای ئاسایش، لێژنه‌ی فه‌رمانده‌یی گشتی سه‌ربازی و ڕێکخراوه‌کانی سوپای ئێران ڕایده‌گه‌ینن.


لەبارەی بوومەلەرزەوە هاوڵاتیان ئاگادار دەكرێنەوە\nنەتەوە | 01:11:23 2017-11-13 | (819) جار خوێندراوەتەوە\nبۆردی جیۆلۆجی لە پەیمانگەی كوردستان بۆ وزە لەئاگارینامەیەكدا دڵنیایی ڕایدەگەیەنێت، خەڵكی كوردستان ئاگاداردەكەینەوە ئەو دەنگۆیانەی باس لە ئەگەری روودانی بومەلەرزەیەكی دیكە دەكات دوورە لە راستییەوە.\nئاماژەی بەوەشكردووە، "بە پێی زانستی جیۆلۆجی تا ئێستا لە هەموو جیهان نەتوانراوە پێشبینی روودانی بومەلەرزە بكرێت".\nئاگاداریەك بۆ هاوڵاتیانی كوردستان .\nخەڵكی كوردستان ئاگاداردەكەینەوە، كە ئەو دەنگۆیانەی باس لە ئەگەری روودانی بومەلەرزەیەكی دیكە دەكات لە كوردستان دوورە لە راستی، چونكە بە پێی زانستی جیۆلۆجی تا ئێستا لە هەموو جیهان نەتوانراوە پێشبینی روودانی بومەلەرزە بكرێت و ئەوانەی باسیش لە روودانی بومەلەرزەیەكی دیكە دەكەن دوورە لە راستی و هیچ بنەمای زانسیتی نیە .\nئەو رێژەیەی كە باس لە 7.2 بە پێوەری رێختەر ئەوا پێوەری شوێنی راستەوخۆی (Epicenter) رودانی بومەلەرزەكە و بە دووركەوتنەوە لە شوێنی بومەلەرزەكە گوڕی بومەلەرزەكە كەمتر دەبێت، بێگومان گوڕی بومەلەرزەكە لە شارەكانی وەك سلێمانی و هەولێر و دهۆك مەتر دەبێ .


◄ ئەنجام: 351 تۆمار دۆزرایەوە، لاپەڕە 1 لە 36 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📖 28 ساڵ لەمەوبەر ئەستێرەیەکی ئاسمانی ئەدەبی کوردی ڕژا کورتەباس\n📅 کاتی تۆمارکردن May 12 2019 8:15AM\n👁 ئەم بابەتە 828 جار بینراوە\nدکتور رەحیمی قازی نووسەری [پێشمەرگە] و ڕۆژنامەنووس [ زۆرتر... 👁] ✖ ✖ 1 1 ✔ 99% ✍ ز.س. 12-5-2019 8:15:12\n💬 ئاسمان ئاهی بێکەس شینی کرد زەیل جێی ئەستێرەی کلداری گرت پەند و ئیدیۆم\n📅 کاتی تۆمارکردن Sep 18 2019 12:30PM\n👌 پێداچوونەوە و ئازادکردن محەمەد پێنجوێنی\n👁 ئەم بابەتە 514 جار بینراوە\nلە پەندەکانی پیرەمێرد ئاسمان بە هەنسەی ساردی ل [ زۆرتر... 👁] ✖ ✖ ✖ 0 3 ✔ 82% ✍ ز.س. 18-9-2019 12:30:15\n💬 ئاش بەچەقەنە و مەسۆیی بەچەنە، سەیری کرداری هەر هەمووی فەنە پەند و ئیدیۆم\n📅 کاتی تۆمارکردن May 11 2019 12:03AM\n👁 ئەم بابەتە 335 جار بینراوە\nلە پەندەکانی شێخ محەمەدی خاڵ، مامۆستا بەکر کانی هە [ زۆرتر... 👁] ✖ ✖ ✖ 0 1 ✔ 72% ✍ ز.س. 11-5-2019 0:03:48\n👫 ئافتاو عەزیز عەلی (دایکی ئەستێرە) کەسایەتییەکان\n📅 کاتی تۆمارکردن Apr 8 2016 4:16PM\n👁 ئەم بابەتە 2,621 جار بینراوە\n... [ زۆرتر... 👁] ✖ ✖ 0 1 ✔ 68% ✍ س.ئـ. 8-4-2016 16:16:43\n📕 ئالیس لە وڵاتی سەیر و سەمەرەکاندا پەڕتووکخانە\n📅 کاتی تۆمارکردن Sep 17 2016 5:47PM\n👁 ئەم بابەتە 2,889 جار بینراوە\nنووسینی: لوویس کارۆل وەرگێڕانی: محەمەد ئەمین شاسە [ زۆرتر... 👁] 📕 ✖ 0 0 ✔ 98% ✍ م.ب. 17-9-2016 17:47:24\n📕 ئاوابوونی ئەستێرەکان پەڕتووکخانە\n📅 کاتی تۆمارکردن May 12 2019 1:16PM\n👁 ئەم بابەتە 853 جار بینراوە\nئاوابوونی ئەستێرەکان مزگێنی هەڵاتنی خۆرە سەرجەم ن [ زۆرتر... 👁] ✖ ✖ 1 2 ✔ 99% ✍ ز.س. 12-5-2019 13:16:02\n🔤 ئای لەوسەیرەی! وشە و دەستەواژە\n📅 کاتی تۆمارکردن Feb 2 2019 6:09PM\n👁 ئەم بابەتە 69 جار بینراوە\nئای لەوسەیرەی!، ماشەڵڵاسەیرە، بحق چیزهای نشنفته (ک [ زۆرتر... 👁] ✖ ✖ ✖ 0 1 ✔ 68% ✍ ز.س. 2-2-2019 18:09:23\n🔤 ئۆڵێستێرش وشە و دەستەواژە\n📅 کاتی تۆمارکردن Feb 28 2011 12:57AM\n👁 ئەم بابەتە 1,197 جار بینراوە\n... [ زۆرتر... 👁] ✖ ✖ ✖ 0 0 ✖ 52% ✍ هـ.ب. 28-2-2011 0:57:29\n🔤 ئیستیراحهتکردن وشە و دەستەواژە\n📅 کاتی تۆمارکردن Jan 16 2019 11:32AM\n👁 ئەم بابەتە 85 جار بینراوە\nآسایش، ئارامی، ئاسایش، ئاسوودەیی، ئامان دامان، ئۆق [ زۆرتر... 👁] ✖ ✖ ✖ 0 1 ✔ 82% ✍ ز.س. 16-1-2019 11:32:31\n🔤 ئیستیڕاحەت وشە و دەستەواژە\n👁 ئەم بابەتە 68 جار بینراوە\nآسایش، ئارامی، ئاسایش، ئاسوودەیی، ئامان دامان، ئۆق [ زۆرتر... 👁] ✖ ✖ ✖ 0 1 ✔ 82% ✍ ز.س. 16-1-2019 11:32:23\n| کاتی ئافراندنی لاپەڕە: 4,15 چرکە!


هێرشه‌کانی تورکیا: تیرۆری ستات و ڕاکردن له چاره‌سه‌ری ئاشتیانه – Denegkan\nهێرشه‌کانی تورکیا: تیرۆری ستات و ڕاکردن له چاره‌سه‌ری ئاشتیانه\nbyشاخه‌وان\tAugust 31, 2011\tگشتی\nتۆپبارانه‌کانی ئێران و تورکیا بۆ ناوچه سنوریه‌کان به‌تایبه‌تی قه‌ندیل و گوندنشینه‌کانی ئه‌و ناوچه‌یه و ناوچه سنوریه‌کانی دیکه به‌م دواییه پێی نایه توونده‌تیژیه‌کی دڕندانه دژ به خه‌ڵکی سڤیلی ناوچه‌کان. جگه‌له وێرانکردنی مال و کێڵگه‌ی خه‌ڵکه‌که، سوتاندنی دۆڵ و چیاکان، ناچارکردنی خه‌ڵکه گوندنشینه‌کان به جێهێشتنی ماڵ و کێڵگه‌کانیان، پێکه‌وتنی زیانیكی ماددی زۆر له گوندنشینه‌کان، تاوانه‌که گه‌یشته له‌ناوبردنی خێزانێکی سڤیل و سوتاندنی 7 که‌س له‌ناو تورمبێله‌که‌یاندا له کاتی رۆیشتنیاندا. ئه‌و خێزانه بێتاوانه به دڕندانه‌ترین شێوه له‌لایه‌ن فرۆکه‌جه‌نگیه‌کانی تورکیاوه گیانگه‌شکران. دیاره تۆپبارانه‌کان و لێدانی ناوچه سنوریه‌کان چه‌ندین ساڵه بوونی هه‌یه، ئه‌وه یه‌که‌مجار نییه تورکیا کرده‌ی تیرۆر ئه‌نجام ده‌دا و خه‌ڵکی سڤیل ده‌کوژێ.\nئه‌و تاوانه دڕندانه‌یه بۆته‌هۆی خۆپیشاندانی خه‌ڵک دژ به تورکیا له ناوه‌وه و ده‌ره‌وه‌ی کوردستاندا. ده‌سه‌ڵاتی هه‌رێم رێگری خۆپیشاندان نییه ئه‌گه‌ر له‌ژێر رێنماییه‌کانی خۆیاندا بێت. به‌ر به خۆپیشاندان و پرۆتستۆ ده‌گرن ئه‌گه‌ر به‌پێی رێنماییه‌کانی ئه‌وان نه‌بن. له هه‌ولێر گه‌مارۆی له سه‌ر خۆپیشانده‌ران هه‌بوو و لێره پیاوه‌کانی سه‌ر به ده‌سه‌ڵات نه‌یان هێشت ئالای تورکیا بسوتێندرێت.\nسه‌رۆکی هه‌رێم چووه قه‌لادزێ و سه‌ردانی که‌سوکاری قوربانیه‌کان و خه‌ڵکه ئاواره‌که‌ی کرد. هه‌ر بۆ بیرخستنه‌وه له ساڵی 2008 دا که هێرشه‌کانی تورکیا بووه‌هۆی کوشتنی خه‌ڵکی سڤیل، ئه‌وسا بارزانی سه‌ردانی خه‌ڵکه‌که‌ی کرد و به‌ڵێنی به خه‌ڵکه‌که دا، که ئه‌و بۆردومانه چیتر په‌سند ناکرێت و نابێ دووباره بێته‌وه. له‌سه‌ردانی ئه‌مجاره‌دا پاسه‌وانه‌کانی سه‌رۆکی هه‌رێم شێوه‌ی پاسه‌وانی سه‌رۆکه دیکتاتۆره‌کان هه‌ندێ له رۆژنامه‌وانه‌کانیان ئازاردا و فیلمه‌کانیان تێکشکاندن، وادیاره قه‌ده‌غه‌یه وێنه‌ی سه‌رۆک بگیرێت یا ریپۆرتاژ له‌سه‌ر سه‌ردانه‌که‌ی سه‌رۆک له‌لایه‌ن رۆژنامه‌وانه‌کانی که سه‌ر به خۆیان نین ئاماده بکرێت. دیاره سه‌رۆک له‌گه‌ڵ ئه‌م کردارانه نامۆ نییه.\nده‌کرێ بپرسین: ئایا ته‌نها تورکیا له‌م هێرشه‌دا تاوانباره؟ ئه‌و تاوانه بۆ؟ ده‌سه‌ڵاتی هه‌رێم چی ده‌کات؟ گوتنه‌کانی مه‌سعود بارزانی چی ده‌گه‌یه‌نێت؟ ئایا بڕیاری پارله‌مان چاره‌سه‌ری کێشه‌که ده‌کات؟\nشایانی بیرخستنه‌وه‌یه هه‌ردوو پارتی ده‌سه‌لاتدار پ.د.ک و ی.ن.ک له نه‌وه‌ته‌کانه‌وه هاوکاری تورکیایان له لێدانی پ.ک.ک کردووه. به‌تایبه‌تی پارتی خه‌ڵکی زۆری له شه‌ڕی پ.ک.ک ـه‌دا به کوشتدا، به چه‌ک و لێدان کێشه‌ی پ.ک.ک ـه‌یان پێ چاره‌سه‌ر نه‌کرا و زیانی زۆریان به‌رکه‌وت. پ.د.ک و ی.ن.ک بۆ پاراستنی خۆیان هه‌ردوولا هێزی پارێزگاریان له تورکیا بۆ هاتووه و یه‌که‌ی سه‌ربازی و کۆماندۆی تورکیایی بۆ ڕاگرتنی به‌رژه‌وه‌ندیه‌کانی تورکیا له قووڵایی باشوری کوردستاندا هه‌بووین. له نه‌وه‌ته‌کانه‌وه تورکیا به خه‌ستی ده‌ستی له کاروباری ناوخۆی باشوری کوردستاندا هه‌یه.\nله ساڵی 2007 دا رێکه‌وتنێک له نێوان تورکیا، ئه‌مه‌ریکا، ئێراق و حکومه‌تی هه‌رێمدا کرا. (ئه‌و رێککه‌وتنه نهێنییه و ناوه‌ڕۆککه‌که‌ی نازانین چییه، به‌ڵام به‌کرده‌وه مه‌به‌سته سه‌ره‌کیه‌کانی دیارن) گه‌ماڕۆ خرایه سه‌ر قه‌ندیل و ناوچه‌کان ته‌ریککران. هێزه‌کانی سه‌ر به پ.ک.ک له‌و ناوچانه وه‌کو تیرۆریست له‌لایه‌ن ئه‌وانه‌وه ناسێندران و له‌ناوبردنی پ.ک.ک به پێویست داندرا. په‌یوه‌ستدار به‌و رێککه‌وتنه ده‌سه‌ڵاتدارانی پ.د.ک و ی.ن.ک ده‌ستیان به سه‌رکوتکردنی ئه‌و ده‌نگ و رێکخراوانه کرد که سۆزداریان له‌گه‌ڵ پ.ک.ک دا هه‌یه یا پشتگیریان ده‌کردن یا سه‌ر به ئه‌وان بوون. بۆ نمونه پ.د.ک له ناوچه‌کانی ژێرده‌ستیدا قه‌ده‌غه‌ی پ.چ.د.ک کرد، هه‌روه‌کو هه‌وڵدرا ئه‌و پارته له هه‌ڵبژاردن بێبه‌ش بکرێت. ئه‌و پارته هه‌رچۆنی په‌یدابووبێ، نه تووندوتیژه، نه پشتگیری چاره‌سه‌ری تووندوتیژ له باشوری کوردستاندا ده‌کات، نه به زۆر خۆی سه‌پاندووه، به‌ڵکو دیموکراسیانه کار ده‌کات، کانونیانه مۆڵه‌تی کارکردنی پێدرابوو. ئه‌و رێککه‌وتنه سێقۆڵییه ته‌باییه له‌سه‌ر پێشێلکردنی سه‌روه‌ری ئێراق له‌لایه‌ن هێزی ده‌ره‌کیه‌وه. بۆ کورد ئه‌وه پێشێلکردنی سه‌روه‌ری باشوری کوردستانه. ئه‌و ڕێککه‌وتنه ده‌ریده‌خات که ئێراق له‌راستیدا چه‌نده په‌رۆشی کوردستان و خه‌ڵکه‌کیه‌تی!؟ ئه‌وه ئێراقی هیوا و ئاشتیه‌که‌ی ی.ن.ک و پ.د.ک ـه. ئه‌وه‌ی پارتی و یه‌کێتی ده‌یکه‌ن هاوکاری ئه‌و پێشیلکاریه‌یه که به‌رامبه‌ر به وڵاتی کوردستان و خه‌ڵکه‌که‌ی ده‌کرێت.\nئه‌و رێککه‌وتنه‌ی نێوان ئه‌مه‌ریکا، ئێراق و تورکیا ئێستاش کاری پێده‌کرێت و به‌رده‌وامه. بۆیه تۆپبارانه‌کانی تورکیا به‌ره‌زامه‌ندی ئه‌مه‌ریکا و ئێراقه، ده‌رئه‌نجامی رێککه‌وتنه سێ قۆڵیه‌که‌یه که پێشتر کراوه. ده‌سه‌لاتی هه‌رێم وه‌کو ده‌سه‌ڵاتێکی ناوچه‌یی ناو ئێراق ملکه‌چی ئه‌و رێککه‌وتنه‌یه و به‌کرده‌وه پێشتر هاریکاری جێبه‌جێکردنی کردووه. بۆیه ده‌سه‌ڵاتی هه‌رێم له‌م تاوانه بێبه‌ری نییه.\nئه‌مه‌ریکا جوداکارانه به‌پێی به‌رژه‌وه‌ندیه‌کانی خۆی سه‌یری رێکخراوه شۆڕشگێڕه‌کانی جیهان ده‌کات، هه‌ر له‌م دیده‌وه هه‌ندێکیانی کردووه به رێکخراوی تیرۆریست. پ.ک.ک یه‌کێکه له‌وانه، چونکه شه‌ر بۆ ئازادی کوردان له تورکیای دۆستی دێرینی ئه‌مه‌ریکادا ده‌کات. سه‌یر نییه که ئه‌مریکا پشتگیری تورکیا له تاوانه‌کانیدا ده‌کات و ده‌لێ تورکیا مافی خۆیه‌تی به‌رگری له خۆی بکات. هه‌ر ئه‌و ئه‌مه‌ریکایه پشتگیری مانه‌وه‌ی رێکخراوی موجاهیدی خه‌ڵق له ئێراقدا ده‌کات، به مافی ئێرانی نازانێ که هێرشیان له ئێراقدا بکاته سه‌ر. نه‌ک هه‌ر ئه‌مه‌ریکا بگره ڕێکخراوی نه‌ته‌وه یه‌کگرتووه‌کان هه‌مان هه‌لوێستیان هه‌یه. به‌کورتی هه‌ڵوێستی ئه‌مه‌ریکا به‌شێوه‌یه‌کی سه‌ره‌کی به‌نده به شوێن و چۆنیه‌تی ئه‌و وڵاته‌ی کێشه‌که‌ی تێدایه. واته به‌نده به‌وه‌ی که ئایا ئه‌و وڵاته‌ی که کێشه‌که‌ی تێدایه دۆستی ئه‌مه‌ریکایه و وابه‌سته‌ی به‌رژه‌وه‌ندیه‌کانی ئه‌مه‌ریکایه یان نا. ئه‌گه‌ر تورکیا کۆمۆنیست یا ئیسلامیستی دژ به رۆژئاوا بایه، ئه‌وه به‌ئه‌گه‌ری زۆر پ.ک.ک لای ئه‌مه‌ریکا ده‌بووه شۆڕشگێر و پشتگیری ئاشکرای ده‌کرا.\nپه‌یوه‌ندی ده‌سه‌لاتی هه‌رێم له‌گه‌ڵ تورکیا به‌تایبه‌تی له رووی بازرگانیه‌وه له‌وپه‌ڕی خه‌ستی و چڕیدایه. هه‌روه‌ها په‌یوه‌ندیان له‌گه‌ڵ ئێران به‌هێزه. ده‌سه‌ڵاتی پ.د.ک و ی.ن.ک به‌رده‌وام له‌به‌رنامه‌یاندایه، به‌رژه‌وه‌ندی ئه‌و وڵاتانه ره‌چاو بکه‌ن و دڵی ئه‌وان له‌م باره‌یه‌وه ڕابگرن. هه‌روه‌کو ده‌سه‌ڵاتی هه‌رێم هیچ هه‌نگاو و گوتنێکی به‌کرده‌وه‌ی له‌سه‌ر کێشه‌ی کورد یا مافی مرۆڤ له‌و وڵاتانه‌دا نییه و خۆی لێ نادات. ده‌سه‌ڵاتی هه‌رێم هه‌رگیز نه‌یویستووه کارێ بکات که زیان به به‌رژه‌وه‌ندی ناسیونالیستانه‌ی ئه‌و وڵاتانه بگه‌یه‌نێت. چاوه‌ڕوانیش ناکرێت ده‌سه‌ڵاتی هه‌رێم کارێ بکات ئه‌و وڵاته داگیرکه‌رانه توڕه بکات یا زیان به به‌رژه‌وه‌ندی ناسیونالیستانه‌ی ئه‌وان بگه‌یه‌نێت. به‌کورتی پارتی و یه‌کێتی له‌سه‌ر کێشه‌ی کورد له باکور یا رۆژهه‌ڵاتی کوردستان به‌رژه‌وه‌ندی خۆیان تێک ناده‌ن. ئه‌وان مێژووی خۆیان له‌سه‌ر بنچینه‌ی پاراستنی خۆیان و به‌رژه‌وه‌ندیه‌کانی خۆیان به‌هه‌ر نرخ و رێگه‌یه‌ک بووبێ له‌سه‌ره‌تاوه ئه‌وها بنیات ناوه.\nئه‌وه‌ی ده‌سه‌ڵاتی هه‌رێم له دوای تۆپبارانه‌کان، هێرشی فرۆکه‌کان و پاشان کوژرانی خه‌ڵكی بێتاوانی کوردستان کردوویانه و ده‌یکه‌ن (وه‌کو کۆبوونه‌وه‌ی پارله‌مان، سه‌ردانی سه‌رۆکی هه‌رێم، رێگه‌دان به هه‌ندێ خۆپیشاندان) ته‌نها بۆ دڵدانه‌وه‌ی توڕه‌یی خه‌ڵکی کوردستانه، بۆ که‌نترۆلکردنی له‌ده‌ستده‌رنه‌چوونی باره‌که‌یه. ئه‌وان له ئاستی جیهانی وشه‌یه‌کی گرانیان راسته‌وخۆ ئاراسته‌ی تورکیا و ئێران نه‌کردووه و جموجۆڵێکیان له‌م باره‌یه‌وه نییه. هاتووهاواری خه‌لکی جه‌رگسوتاوی کوردستان لێره‌وله‌وێ گرنگه و جێگه‌ی رێزلێنانه، به‌ڵام به‌داخه‌وه ناگاته ده‌سه‌ڵات و رێکخراوه جیهانیه ده‌سه‌لاتداره‌کان، هه‌روه‌کو ئه‌وانیش له ئاست ئه‌و تاوانانه‌دا گوێیان که‌ڕه و چاویان کوێره.\nسه‌باره‌ت به سه‌رۆکی هه‌رێم و گوتنه‌که‌ی له‌مباره‌یه‌وه، مه‌سعود بارزانی وه‌کو تورکیا و ئێران بوونی په‌ژاک و پ.ک.ک ده‌کاته بیانووی ئه‌و هێرشانه. به‌پێی ئه‌و تێگه‌یشتنه بێت ده‌بێت هه‌موو وڵاتانی جیهان بتوانن هێرش بکه‌نه سه‌ر وڵاتانی دیکه و سه‌روه‌ریان ببه‌زێنن چونکه رێکخراوی نه‌یاری چاڵاک له‌و وڵاتانه‌دا هه‌ن. هه‌روه‌کو به‌پێی گوتنه‌که‌ی ئه‌مه‌ریکا بۆ تورکیا ئه‌وه مافی هه‌ر وڵاتێکه له پاراستنی به‌رژه‌وه‌ندیه‌کانیدا. جگه‌له‌وه‌ی جوداکاریه‌کی ناڕه‌وا سه‌باره‌ت به کێشه‌ی نه‌ته‌وه ژێرده‌سته‌کان له جیهاندا له‌م تێگه‌یشتنه لاره‌دا هه‌یه، ئه‌و باره ته‌نها له کوردستاندا و ره‌نگه چه‌ند شوێنێکی که‌می دیکه ئه‌وها بێت، ئه‌و تێگه‌یشتنه دژی چاره‌سه‌ری ئاشتیانه و دیموکراسیانه‌ی کێشه نه‌ته‌وه‌ییه‌کانه. له‌لایه‌کیتر ئه‌و به‌شیوه‌یه‌ک له شێوه‌کان داوا له پ.ک.ک ده‌کات چه‌ک دابنێت، ناوچه‌که جێبهێڵن و ئاشتیانه کێشه‌که له‌گه‌ڵ تورکیا چاره‌سه‌ر بکه‌ن. تورکیا که ئاماده نییه دان به مافی که‌لتوری و رامیاری نه‌ته‌وه‌ی کورد بنێت، ئاماده نییه دانوستان له‌گه‌ڵ شۆڕشگێڕانی کورد بکات، هێرش و بۆردومان و کوشتنی خه‌ڵکی بێتاوان له ولاتانی دیکه که شکاندنی سه‌روه‌ری وڵاته، تاوانه دژ به مرۆڤایه‌تی، تیرۆری ستاته به‌رامبه‌ر به خه‌ڵکی کوردستان، هه‌رگیز چاره‌سه‌ری کێشه‌که‌ی پێ نییه. تورکیا ئه‌وه باش ده‌زانێت، چونکه ئه‌و مه‌به‌ستی سه‌رکوتکردن و له‌ناوبردنه نه‌ک چاره‌سه‌ر. ئه‌و تیرۆره‌ی ستاتی تورکیا ده‌یکات له‌راستیدا رووی راسته‌قینه‌ی ئۆردۆگان و تورکیاییه.\nبارزانی ده‌ڵێ ئێمه ئه‌وه‌ی له‌ده‌ستمان هات کردمان، واته پ.ک.ک به‌قسه‌ی نه‌کردن و تورکیاش به‌هیچیان نازانێ. به‌مجۆره ئه‌وان له‌مباره‌یه‌وه هیچی دیکه‌یان پێ نییه و چاوه‌روانی هیچیش مه‌بن. هه‌روه‌ها ده‌ڵێ هیچ حسابێک بۆ به‌رژه‌وه‌ندی هه‌رێم ناکرێت. دیاره ئه‌و ئه‌وه‌ی ره‌نگه له‌بیر کردبێت که له سه‌ره‌تای ساڵی 2008 به‌ڵێنی دووباره‌نه‌بوونه‌وه‌ی تاوانه‌کانی تورکیای به خه‌ڵکه‌که‌دا، به‌ڵام هیچی لێ دروست نه‌بوو. به‌ڵێنه‌که‌ی ئه‌و له راستیدا چه‌ند وشه‌یه‌کی بۆش بوون. بارزانی ئه‌و جۆره به‌ڵێن و گوتنانه‌ی زۆرن! ده‌سه‌ڵاتی هه‌رێم خۆی پشتگیری رێککه‌وتنه سێقۆڵیه‌که‌ی که پێشێلکردنی سه‌روه‌ری هه‌رێمی تێدایه کردووه. خۆی له‌رێکه‌وتنه‌کانی پێشوویدا به‌رژه‌وه‌ندی هه‌رێمی خستۆته ژێرپێی به‌رژه‌وه‌ندیه‌کانی پارت و تورکیا. بۆ نمونه تورکیا که‌می خه‌ڵک بۆ پارتی له شه‌ڕی جیاجیادا نه‌کوشتووه. ره‌نگه سه‌رۆکی هه‌رێم زه‌ینی کوێر بووبێ و رابردووی خۆیانی له‌بیرچووبێت! له‌لایه‌کیتر بارزانی هه‌ره‌شه‌یه‌کی ناراسته‌وخۆ ده‌کات که ئه‌گه‌ر له‌به‌رژه‌وه‌ندی ئه‌وان بدرێت ده‌کرێ ئه‌وان ناچار بن په‌نا بۆ لێدانی چه‌کداری پ.ک.ک ببه‌ن. ئه‌گه‌ر ئه‌وه رووبدات، به هه‌موو شێوه‌یه‌ک به‌دیهینانی ئاواته‌کانی تورکیایه. بارزانی کێشه‌که ده‌داته پارله‌مانی کوردستان و داوا له حکومه‌تی ئێراق ده‌کات له رێگه‌ی كه‌ناڵه دیپلۆماسییه‌كانیه‌وه له‌گه‌ڵ هه‌ر دوو وڵاتی دراوسێ هه‌وڵه‌كانی بخاته گه‌ڕ بۆ كۆتایهێنان به‌م هێرشانه و پاراستنی سه‌روه‌ری ئێراق. بارزانی ده‌زانێ پارله‌مان هیچ ده‌سه‌لاتی نییه و ئه‌وه‌ی پارله‌مان ده‌یکات پرۆسه‌یه‌کی بیرۆکراتیانه‌یه و دواخستنی کێشه‌که‌یه، ده‌رئه‌نجام بڕیارێکه که قورساییه‌کی ئه‌وتۆی نابێ. نه حکومه‌تی ئێراق و نه سه‌رۆکی هه‌رێم خۆی به بڕیاره‌کانی پارله‌مان نابزوێن، ئه‌گه‌ر خۆیان نه‌یانه‌وێت، چونکه پارله‌مان بێده‌سه‌ڵاته. هه‌روه‌ها بارزانی ده‌زانێ هه‌لوێستی ئێراق له‌سه‌ر ئه‌م کێشه‌یه چییه. ئێراق خۆی له‌گه‌ل تورکیا و ئه‌مه‌ریکا ته‌بایه ، بارزانی ئه‌وه باش ده‌زانێت. بۆیه ئه‌و گوتنه خۆلادانه له راستیه‌کان.\nبه‌کورتی هێرشی تورکیا به‌رده‌وامی پۆلیتیکی نکۆلیکردنی چاره‌سه‌ری ئاشتیانه‌ی کێشه‌ی کورده له تورکیا، به‌رده‌وامی به‌کارهێنانی هێزی سه‌ربازییه به‌مه‌به‌ستی له‌ناوبردنی شۆڕشگێره کورده‌کان، به‌رده‌وامی ئه‌و رێککه‌وتنه سێقۆڵییه‌ی نێوان تورکیا و ئه‌مه‌ریکا و ئێراقه که ده‌سه‌لاتی هه‌رێم به‌شێکه لێی. دیاره چۆکدادانی پ.ک.ک و نکۆڵیکردنی تورکیا له دانوستان و چاره‌سه‌ری ئاشتیانه، چاره‌سه‌ر نییه، به‌ڵکو سه‌رکوتکردن و درێژه‌دانه به چه‌وساندنه‌وه‌ی خه‌ڵکی کوردستان له به‌شی باکور.\n30ی ئۆگستی 2011\nPrevious شه‌ڕی ئاو له کوردستان و ناوچه‌دا\nNext ئاسۆ دۆزینەوە و خۆقوورتارکردن لە ڕابردوو


وەکو جاران... یەکێتی بۆ ئایندە بێت\nوەکو جاران... یەکێتی بۆ ئایندە بێت   13/5/2017\nروومان له یادی 42 ساڵه‌ی یه‌كێتییه‌و یه‌كێتییه‌كان به‌و هه‌موو گیروگرفته‌ی ناوخۆی حزب‌و هی كوردستانیش به گه‌رمی‌و گوڕییه‌وه خۆیان بۆ یاده‌كه ناوه‌ته‌وه. هیچ شتێك ئه‌م یاده مه‌زنه له‌بیر یه‌كێتییه‌كان ناباته‌وه‌و دۆخی ناخۆشی ئێستاش باعسی یادكردنه‌وه‌یه‌كی توند‌وتۆڵ‌و سه‌رباره بۆ ئه‌وه‌ی یاده‌كه تینوتاو بداته هه‌موو لایه‌ك، یه‌كێتی كارایی‌و كاریگه‌ری خۆی بۆ كوردستانی جێی ئومێد‌و بیانووی جه‌وهه‌ری دامه‌زراندنی خۆی بخاته‌وه گه‌ڕ. ئاخر وێستگه‌ی یاد بۆ یه‌كێتییه‌كان بۆ له‌بیركردنی زام‌و برینه‌كانی هه‌ناوی یه‌كێتی‌و ده‌ره‌وه‌ی نییه، به‌ڵكو بۆ ده‌ستپێكێكی نوێیه كه وێستگه‌ی پێشووی تێپه‌ڕێنێ، وێستگه‌ی شایانی 42 ساڵه‌ی یه‌كێتی و شایسته‌ی ته‌مه‌نی داهاتووی یه‌كێتی بێت ئه‌گه‌ر بخوازین كوردستان پایه‌دار‌و ئامانجه‌كانی كوردایه‌تی‌و دیموكراتی له مه‌نزڵگه‌ی راسته‌قینه‌ی خۆی بگیرسێته‌وه. روومان له یادی یه‌كێتییه‌و هه‌ر له ئێستاوه یه‌كێتییه‌كان چالاكی‌و بۆنه‌و رێوره‌سم بۆ یاده مه‌زنه‌كه ئاماده ده‌كه‌ن. له راگه‌یاندنه‌وه، له‌م شه‌ممه‌وه‌و له داموده‌زگاكانی تری یه‌كێتیشه‌وه یان پێشتر، یان رۆژێكی دواتر، ده‌ستپێكی چالاكییه‌كان ده‌رده‌كه‌ون.\nگه‌ره‌كه له پێشدا ناونیشان شرۆڤه بكه‌ین تا گوزارشتێكی ته‌واو بێت له ناوه‌رۆكی یاده‌كه‌و ویستی یه‌كێتییه‌كان بۆ ئه‌م وێستگه‌یه: «وه‌كو جاران یه‌كێتی بۆ ئاینده بێت» واتا رابردوویه‌كی دێرین‌و ئه‌مرۆیه‌كی به‌رجه‌سته‌مان هه‌یه‌و دوارۆژێكی جێی ئومێد ده‌خوازین كه په‌یوه‌سته به ئیراده‌ی یه‌كێتییه‌كان خۆیانه‌وه. خۆیان ده‌توانن ئه‌و ئاینده‌یه وا لێبكه‌ن كه‌وی‌و ماڵی ده‌ستی ئیراده‌ی یه‌كێتی بێت. وه‌كو جاران وه‌بیرهێنانه‌وه‌ی رابردوو هه‌ر نۆستالیژیا ده‌بوو ئه‌گه‌ر جارانی یه‌كێتی له منداڵدانی خۆیدا مژده‌ی بۆ دوارۆژ نه‌بوایه. یانی له 1975 بۆ 1976 كه ده‌ستپێكی شۆرشه‌و یه‌كێتی وای هێنا كه شتێكی نوێ بێت، رێبازێكی نوێ بێت له چێوه‌ی شۆرشێكی نوێدا. بۆ مافی چاره‌نووس بێت كه ئامانجی وه‌دی هاتووی ئاینده‌یه.(بۆ ئاینده بێت) جۆرێك له پێداگری‌و سووربوونی تێدایه كه یه‌كێتی هه‌ر له‌مڕۆدا پێ كوته نه‌كات‌و بۆ ئاینده (بێت). ده‌كرا بڵێین یه‌كێتی ئاینده‌یه، یان یه‌كێتی بۆ ئاینده‌یه\nبه‌ڵام (بێت) هه‌م مانای شتێكه كه به‌دی نه‌هاتووه، كه ده‌شێ به‌دی بێت‌و ده‌شێ ئه‌گه‌ر یه‌كێتی ئیراده‌ی خۆ تاودانه‌وه‌ی نه‌بێت، له دوای چاره‌سه‌ری كێشه‌كانی، ئه‌وا ئه‌و (بێت)ه نه‌یه‌ت.\nبۆئه‌وه‌ی وا (بێت) مه‌رج هه‌یه كه گه‌وره‌تریشیان یه‌كێتی وه‌كو جارانی لێ بێته‌وه نه‌ك به مانای ئه‌وه‌ی حزبێكی ئاینده‌خواز به‌ره‌و دوێنێ‌و جاران بڕواته‌وه، به‌ڵكو به مانای ئه‌وه‌ی رۆحی ئاینده‌خوازی خۆی بژێنێته‌وه. (بێت) ویستی ئاینده‌خوازیه‌و جگه له ته‌مه‌نا‌و داخوازی، ئه‌مر و ئیراده‌شی تێدایه. مژده‌یه‌كی گه‌شبینه‌و له‌هه‌مان كاتدا ره‌خنه‌یه‌كی په‌نهانه كه له‌م هه‌لومه‌رجه‌دا یه‌كێتی كێشه‌ی هه‌یه‌و ناتوانێ به ڕه‌هایی به‌ڵێن بدات كه وابێت. به‌ڵكو مه‌رجداره به‌وه‌ی تینوتاو بداته به‌رخۆی‌و پێشی یاده‌كه یان له گه‌رمه‌ی شه‌ماڵی بۆنخۆشی یاده‌كه‌دا ئیراده‌ی پته‌و بێته‌وه بۆ چاره‌سه‌ری كێشه‌كانی ناوخۆ‌و كێشه‌كانی كوردستان. دیدی ره‌خنه‌گرانه‌و ئیراده‌ی مژده‌خوازی خه‌سڵه‌تێكی یه‌كێتییانه. خه‌سڵه‌تی حزبه‌كه‌ی مام جه‌لاله كه قانونی گه‌شه‌كردنی ژیان چاك ده‌ناسێت‌و له (1975) ه‌وه به‌پێی قۆناغه‌كه وه‌ڵامی (یه‌كێتی نیشتمانیی كوردستان بۆچی) ده‌داته‌وه. هه‌ر جاره‌و هه‌ر سه‌رده‌مه جوابێكی جیاواز ده‌داته‌وه چونكه قۆناغی نوێ وا ده‌سه‌پێنێ كه (بۆیه) ی نوێ بچه‌سپێنێ. جه‌وهه‌ری ئه‌و نامیلكه‌ی مام ئه‌وه‌یه له‌هه‌ر ده‌ورانێك ناسنامه‌ی دۆست‌و دوژمن، شه‌رایتی عه‌ینی‌و مه‌وزوعی كوردستان و ده‌وروبه‌ری لێك بدرێته‌وه‌و كه‌ره‌سته‌ی پێویستی خه‌بات له‌و هه‌لومه‌رجه‌دا بخرێته‌گه‌ڕ. یانی له‌هه‌ر ده‌ورانێك یه‌كێتی بۆ ئاینده بێت‌و رووی له‌وێ بێت.\nهه‌ڵبه‌ته ئاهه‌نگه‌كانی یادكردنه‌وه بۆ خۆغافڵكردن نیه له‌و كێشانه‌ی هه‌یه به‌ڵكو بۆ ته‌ئكیدكردنه‌وه‌یه له‌سه‌ر یه‌كێتی بوون، یه‌كێتی ناوه‌كه‌ی به خۆوه‌یه‌تی (أتحاد)ه. نه وه‌حده‌ی بێ ره‌نگ، نه ته‌فره‌قه، به‌ڵكو (ئیتحاد) ی هاوپێناوه جیاوازه‌كانی رێبازی مافی چاره‌نووسی، رێبازی مام جه‌لاله.\nئه‌م یه‌كێتییه‌ی هه‌موو وزه‌كانی كورده‌واری خسته‌گه‌ڕ بۆ وه‌ڵامدانه‌وه‌ی (بۆچی) سه‌رده‌می ده‌ستپێك، له‌سه‌رێتی هه‌موو وزه‌كانی كورده‌واری ئه‌مرۆش بخاته گه‌ڕ بۆ (بۆچی) ئه‌م سه‌رده‌مه‌ش. كێشه‌و ناكۆكی هه‌یه، به‌ڵام ئه‌گه‌ر له‌وه‌وه ده‌ستپێبكه‌ین كه هه‌ر یه‌كه‌ی ره‌خنه‌یه‌كی خودی له خودی خۆی بگرێت كه به‌شی ئه‌و و ئێمه‌و هه‌مووان له كه‌موكوڕییه‌كان چییه؟ ده‌كرێ وێستگه‌ی 42 ساڵه به‌شی ئه‌بده‌یتكردنه‌وه بۆ قۆناغی دادێ بكات. بینینی كێشه‌كان به‌رێی ئوسوڵی خۆی، دوور له چاوی جه‌مسه‌رگیری‌و كوتله‌به‌ندی. به‌ڵكو چاوی نۆرماڵی ته‌فویزی دیموكراتی نێوان دوو كۆنگره‌و گه‌ڕانه‌وه بۆ سه‌ره‌تاكانی حزبایه‌تی، یارمه‌تیده‌ر ده‌بێت. به‌ڵام ئه‌وه‌ش به‌س نییه، به‌ڵكو (یه‌كێتی) بوون‌و یه‌ك ریزی ئاتاجێكی حزبی‌و كوردستانیانه‌یه پێش ئه‌وه‌ی ئاره‌زوو و حه‌زێكی پیاوچاكان بێت. بێ له‌وه سیاسه‌تێكی نه‌زۆك ده‌بێت كه له‌گه‌ڵ ئاوه‌ز و مه‌نتیق‌و حزبایه‌تی كردنیش ناگونجێت.\nره‌خنه له‌خۆگرتن، پاش چه‌رده‌یه‌ك له سه‌نگه‌ربه‌ندی ره‌خنه لێك گرتن، ژینگه‌یه‌كی تر فه‌راهه‌م ده‌كات كه یه‌كێتی به سینه‌یه‌كی پاكژه‌وه هه‌ناسه بدات تا زه‌مینه‌ی ئیستحقاقه حزبی‌و نیشتمانییه‌كه له‌بارتر بێت.\nكورد میلله‌تێكی گوناحه‌و كوردستانیش، له‌م دووڕیانی سه‌ربه‌خۆییه‌دا، جگه له (یه‌كێتی) هیچ ئامرازێكی تری نییه. (یه‌كێتی) وه‌كو حزب‌و (یه‌كێتی) وه‌كو رێی یه‌كێتی ریزه‌كانی گه‌ل‌و یه‌كێتی ستراتیژی نه‌ته‌وه‌یی. كورد (ناتۆ)و ئه‌تۆمی نییه خۆی پێوه با بدات كورد (یه‌كێتی)و ویستی یه‌كێتێتی هه‌یه كه وه‌ك قه‌ڵا پاڵی پێوه بدات.\nله‌پاڵ خه‌یاڵی خۆشی یاد‌و ئاهه‌نگ گه‌ره‌كه واقیع بجوڵێنین‌و ده‌ستپێشخه‌ر بین.\nكێشه‌كانی كوردستان به چاوی ره‌خنه‌وه ستایشی یه‌كێتی ده‌كات كه غیابی ئاماده‌گی به‌هێزی سه‌رده‌می مام وایكردووه نیشتمان گرفتدار بێت. به‌ڵام شه‌رت نییه كوردستان تاسه‌ر له‌سه‌ر ئه‌و غیابه‌ی یه‌كێتی ویستی ره‌وای خۆی بۆ چاره‌سه‌ر په‌ك بخات.\nكه‌وابێ له‌به‌ر كورد‌و كوردستان‌و ئینجا له‌به‌ر یه‌كێتی خۆشی ده‌بێ یه‌كێتییه‌كان یاد بكه‌نه‌وه‌و به باشی بیر بكه‌نه‌وه. تا وه‌كو جاران یه‌كێتی بۆ ئاینده بێت.


ئاژانسی ده نگو باسی کوردستان: ناوچه‌دابڕاوه‌كان.. كورد ده‌ستی به چۆڵكردن كردووه‌و عه‌ره‌بیش به به‌رنامه‌یه‌كی تۆكمه‌وه كه‌وتۆته خۆی\nناوچه‌دابڕاوه‌كان.. كورد ده‌ستی به چۆڵكردن كردووه‌و عه‌ره‌بیش به به‌رنامه‌یه‌كی تۆكمه‌وه كه‌وتۆته خۆی\nله حه‌وزی حه‌مرین، زیاتر له هه‌زار ماڵی كورد باری كردووه‌و ناوچه‌كه‌یان به‌جێهشتووه، له به‌رامبه‌ردا عه‌ره‌به‌كان به به‌رنامه‌یه‌كی تۆكمه‌وه ده‌ستیان به نیشته‌جێبوون كردووه له‌و ناوچانه\n(عامر ره‌فعه‌ت) ئه‌ندامی پێشووی ئه‌نجومه‌نی پارێزگاری دیاله، له لێدوانێكی تایبه‌ت به (ئاژانسی هه‌واڵی په‌یامنێر)ی ڕاگه‌یاند؛ به هۆی خراپی ره‌وشی ئه‌منی و نه‌بوونی خزمه‌تگوزاری، زیاتر (450) ماڵی كورد له جه‌له‌ولاو زیاتر له (500)ی تر له سه‌عدییه‌و چه‌ندانی تر له قه‌ره‌ته‌په باریان كردوه.\nناوبراو ئاماژه‌ی به‌وه‌شكرد، هه‌زار ماڵی كورد له حه‌وزی حه‌مرین باری كردووه، ئه‌گه‌ر هه‌ر ماڵێك 5 كه‌س بن، ئه‌وا پێنج هه‌زار كه‌س باری كردووه.\nوتیشی: به‌هۆی نه‌بوونی خزمه‌تگوزاری و خراپی ره‌وشی ئه‌منی، له (15) گوندی پاڵانی سه‌ر به ناحیه‌ی جه‌له‌ولا، ته‌نیا 5 گوندیان ماون، ئه‌و پێنج گونده‌ش به ته‌واوی نییه‌و به‌شێكی عه‌ره‌بی تێدا نیشته‌جێ بووه.\nله به‌شێكی تری لێدوانه‌كه‌یدا، (عامر ره‌فعه‌ت) رایگه‌یاند؛ ئێستا به‌رنامه‌یه‌كی تۆكمه هه‌یه، عه‌ره‌ب له شاره‌بان و به‌غداو باقوبه و ناوچه‌كانی تر دێنه ناوچه كوردنشینه‌كان نیشته‌جێ ده‌بن و جا به كڕینی خانوو و زه‌وی و یاخود به كرێگرتن، ته‌نانه‌ت له هه‌ندێ گه‌ڕه‌كی عه‌ره‌بییه‌وه ماڵی عه‌ره‌ب هاتوون له گه‌ڕه‌كه كوردنیشنه‌كان نیشته‌جێ بوونه.\nوینه‌ی قاسم ئاقای جاش خوو فرۆش\nنه‌وزاد هادی ڕۆژنامه‌ی هاوڵاتی به ناڕاستگۆ وه‌سف ده‌کات و ڕه‌تی ده‌كاته‌وه كه قاسم ئاغا له كوردستان بێت">\nبه فایلی ده‌نگی تۆماركراو:\nنه‌وزاد هادی ڕۆژنامه‌ی هاوڵاتی به ناڕاستگۆ وه‌سف ده‌کات و ڕه‌تی ده‌كاته‌وه كه قاسم ئاغا له كوردستان بێت\n18 / 10 / 2010\n زانا سید نجم الدین / بریتانیا\nله دوای ئه‌وه‌ی که ڕۆژنامه‌ی هاوڵاتی دیمانه‌یه‌كی له‌گه‌ڵ قاسم ئاغادا بڵاوكرده‌وه و كه تێیدا قاسم ئاغا ئاماژه‌ی به‌وه كردبوو كه تا ئێستا له خاكی كوردستانه و له ده‌ره‌وه‌ی ووڵات نی یه، بۆ ئه‌م مه‌به‌سته دوێنێ شه‌و دوو شه‌ممه نه‌وزاد هادی له‌په‌یوه‌ندیه‌کی ته‌له‌فۆنیدا له گه‌ڵ ڕاگه‌یاندنی ژووری نه‌ته‌وه‌ی له پاڵتالک ڕایگه‌یاند كه:\nئه‌و هه‌واڵانه ڕاست نین که‌ده‌ڵێن قاسم ئاغا له‌هه‌ولێره و وه هه‌روه‌ها ده‌شڵێت ڕۆژنامه‌ی هاوڵاتی ڕاست ناکات.\nله‌کۆتا قسه‌یدا ووتی:\nئه‌گه‌ر ڕۆژنامه‌ی هاووڵاتی به‌ڵگه‌یان لایه که قاسم ئاغا له چی شوێنێکه له کوردستان با بیدات به پۆلیس بۆ ئه‌وه‌ی که ده‌ستگیری بکه‌ن.\nده‌توانن لێره‌وه گوێ له‌قسه‌کانی نه‌وزاد هادی بگرن\nخامنه ای مردم بجان آمده را "ميكروبهای سياسی" خواند\nخبرگزاری سپاه پاسداران (فارس): رهبر معظم انقلاب امروز در قم با اشاره به انتخابات رياست جمهوري دهم، حضور 40 ميليوني مردم در اين انتخابات را يك رفراندوم بزرگ به نفع نظام دانسته و فرمودند: دشمنان قصد داشتند با فتنه‌انگيزي اين حضور پرشور را تحت‌الشعاع قرار دهند اما موفق نشدند و فتنه 88 كشور را در برابر ميكروب‌هاي سياسي واكسينه كرد.\nايشان همچنين با اشاره به تحريم‌هاي برخي دولت‌هاي استكباري، با بيان اينكه تشديد تحريم‌ها براي اين است كه مردم از نظام جدا شوند، تأكيد كردند: با اين وجود مردم و مسئولان عملا نشان دادند كه به توفيق الهي اين تحريم‌ها اثر قابل توجهي بر زندگي مردم نخواهد داشت و مردم كه مشكلات اوايل انقلاب را تحمل كردند امروز با مشاهده پيشرفت‌هاي عظيم كشور قدرتمندانه مي‌ايستند و توطئه دشمن را خنثي مي‌كنند.\nله لایه‌ن ئاژانسی ده نگو باسی کوردستان ajansknews kl. ۷/۲۷/۱۳۸۹ ۰۲:۵۰:۰۰ قبل‌ازظهر


لامەركەزیەتی یەكێتی لەلایان گۆڕانەوە رەتكرایەوە\nبەگوێرەی زانیاریەكانی دەستی ڕه‌وش پۆست كەوتووە، گۆڕان بەیەكێتی گوتووە ئێمە نابینە ئامرازی شەری نێوان ئێوەو پارتی و ئێمە بەشێك نین لەو شەرە، هەروەها راشی گەیاندووە، لە ئێستادا بەهیچ شێوەیەك لەگەڵ ئەو جۆڕ لە لامەركەزیەتە نین، ئێمە دژی دابەش كردنی كوردستانین”.\nلەو بارەیەوە سێوە خدر ئەندامی ئەنجوومەنی پارێزگای سلێمانی لە سەر فراكسیۆنی گۆڕان رایگەیاندووە” گۆمانمان لەو فۆرمە لە لامەركەزیەتی یەكێتی هەیە، پێمان وایە بۆ دابەش كردنی كوردستان بێت بەهیچ شێوەیەك لەگەڵی نین، هەروەها ئەوە لەكاتێكدایە، یەكێتی لەژێر ناوی لامەركەزیەت نیازی دابەش كردنی كوردستان و گەرانەوەی سلێمانی هەیە بۆ سەر بەغدا”.\nلە لێدوانێكدا عەدنان عوسمان ئەندامی خانەی راپەراندنی گۆڕان رایگەیاندووە، بەهیچ شێوەیەك ئێمە لەبەرەی یەكێتی نین دژی پارتی وە هەروەها لەبەرەی پارتیش نین دژی یەكێتی، ئێمە حزبێكی سەربەخۆین و خاوەنی پرۆژە و بەرنامەی خۆمانین”.\nپێشتر سەرچاوەیەك ئاشكرای كردبوو، گۆڕان بەهیچ شێوەیەك ئامادە نەبووە بچێتە بەرەی یەكێتی لەدژی پارتی، بەڵام بەهۆی كاردانەوەیعەواتفی سۆران عومەر چۆتە ناو ئەو نارەزایەتیانە، كە سۆران عومەر لە ئێستادا نوێنەرایەتی باڵێكی ناو یەكێتی دەكات، بەڵام گۆڕان ئامادەی تێدا نیە بابەتی سۆران عومەر كە بابەتێكی یەكێتیە، بیكاتە ئامرازی شەر دژی پارتی”.


موسڵ به‌بێ پرده‌كانی له قه‌ره‌باڵغی هاتوچۆدا ده‌خنكێت\nنه‌ینه‌وا/ 6ی نیسانی 2021/ ده‌ستپێكردنی پرۆژه‌ی نۆژه‌نكردنه‌وه‌ی پردی چواره‌م له شاری موسڵ فۆتۆ:به‌ڕێوه‌به‌رایه‌تی رێگه‌وبان و پرده‌كان\nورود ساڵح – نه‌ینه‌وا\nئه‌بو حه‌سه‌ن، كاسبكاره له بازاڕی عه‌تارینی باشوری موسڵ و رۆژانه پێویستی به زیاتر له‌كاتژمێرێك هه‌یه، تا له روباری دیجله بپه‌ڕێته‌وه كه شاره‌كه‌ی كردۆته دوو به‌ش، به‌هۆی ئه‌و وێرانكارییه‌ی به‌سه‌ر پرد و رێگه‌وبانه‌كاندا هات.\n"پێش ساڵی 2014، هاتوچۆ و په‌ڕێنه‌وه له نێوان هه‌ردوو به‌ری شاری موسڵ له 10 خوله‌ك زیاتری نه‌ده‌خایه‌ند، به‌ڵام ئێستا جیاوازه، سه‌رباری تێپه‌ڕبونی چه‌ند ساڵێك به‌سه‌ر كۆنتڕۆڵكردنه‌وه‌ی شاره‌كه‌دا مه‌ینه‌تییه‌كان به‌رده‌وامن، هێشتا ئه‌وه‌ی داعش وێرانی كرد ماوه و دیارن" ئه‌بو حه‌سه‌ن (48 ساڵ) وای وت.\nنیگه‌رانی و مه‌ینه‌تییه‌كانی ئه‌و فرشیاره‌ی بخور له بازاڕی عه‌تارین، هه‌مان دادوبێدادی چه‌ند ساڵی رابردوی دانیشتوانی شاری موسڵه كه ژماره‌ی دانیشتوانی به زیاتر له ملیۆن و نیوێك ده‌خه‌مڵێنرێت، ئه‌بو حه‌سه‌ن وتی "ژماره‌ی دانیشتوانی موسڵ له‌گه‌ڵ ژماره‌ی ئه‌و پردانه‌دا ناگونجێت كه ئێستا چاككراونه‌ته‌وه و هاتوچۆیان به‌سه‌ردا ده‌كرێت".\nله موسڵ پێنج پردی سه‌ره‌كی له‌سه‌ر روباری دیجله دروستكراوه، بۆ هاتوچۆی ئۆتۆمبێل و هاوڵاتیان، به‌هۆی ئه‌وه‌ی روباره‌كه شاره‌كه ده‌كاته دوو به‌شه‌وه، به‌ڵام هه‌موو پرده‌كان له‌شه‌ڕی داعش له‌لایه‌ن فڕۆكه جه‌نگییه‌كانی هاوپه‌یمانی نێوده‌وڵه‌تی و چه‌كدارانی ئه‌و رێكخراوه‌وه ته‌قێنرانه‌وه.\nنه‌ینه‌وا/ 2017/ روخانی پردی چوار كه به‌ری راست و چه‌پی موسڵ پێكه‌وه ده‌به‌ستێته‌وه فۆتۆ: كه‌ركوك ناو\nیه‌كه‌م پردی موسڵ، پردی كۆن یان عه‌تیق به شێوه‌زاری موسڵاوی، له 1932دا بنیاتنرا و دوای دوو ساڵ له‌لایه‌ن مه‌لیك غازی، مه‌لیكی ئه‌وكاتی عیراقه‌وه كرایه‌وه، كه درێژییه‌كه‌ی 305 مه‌تره و هه‌ردوو ناوچه‌ی نه‌سر و مه‌یدان، به یه‌كترییه‌وه ده‌به‌ستێته‌وه.\nپردی دوه‌م یان پردی حوریه هه‌ر له كۆتایی حوكمی مه‌لیك فه‌یسه‌ڵ و له 1958دا بنیاتنانی ته‌واو بووه.\nدوای فراوانبونی شار، له هه‌ردوو به‌ری راست و چه‌پی موسڵ، به‌دوای یه‌كدا پرده‌كانی سێ، چوار و پێنج بنیاتنران، پلانیش هه‌بوو پردی شه‌شه‌م دروستبكرێت، به‌ڵام له‌دوای 2003ـه‌وه پرۆژه‌كه مایه‌وه و جێبه‌جێنه‌كرا.\nله ساڵی 2018دا و له كابینه‌ی حكومه‌تی عیراق به سه‌رۆكایه‌تی حه‌یده‌ر عه‌بادی پرده‌كانی عه‌تیق و حوریه دوای نۆژه‌نكردنه‌وه به‌ڕوی هاتوچۆ كرانه‌وه، پردی ئه‌و ته‌مام یان سێیه‌ك له سه‌رده‌می حكومه‌تی ئێستادا و له ساڵی 2021دا كرایه‌وه، پرده‌كانی چواره‌م و پێنجه‌میش بۆ نۆژه‌نككردنه‌وه به كۆمپانیای تایبه‌تمه‌ند دراون.\nسه‌دا 90ی پرده‌كانی پارێزگاكه روخاون\nله ته‌واوی پارێزگای نه‌ینه‌وا 63 پرد روبه‌ڕوی وێرانكاری بونه‌ته‌وه له‌كاتی ده‌ستبه‌سه‌رداگرتنی ناوچه‌كه له‌لایه‌ن داعشه‌وه.\n"داعش 57 پردی به بۆمبی چێنراو روخاند، ئه‌وانیتر به‌هۆی بۆردومانی ئاسمانی هێزه‌كانی هاوپه‌یمانی نێوده‌وڵه‌تی یان فڕۆكه‌ی جه‌نگی عیراقی روخاون، به ئامانجی بنه‌بڕی رێگای گه‌یشتنی هاوكاری به داعش" به‌وته‌ی عه‌بدولستار حه‌بۆ، به‌ڕێوه‌به‌ری به‌ڕێوه‌به‌رایه‌تی رێگه‌وبان و پرده‌كان له نه‌ینه‌وا.\nدوای ئۆپه‌راسیۆنه‌كانی كۆنتڕۆڵكردنه‌وه‌ی موسڵ له ده‌ستی داعش، له كۆتایی 2016 تا ناوه‌ڕاستی 2017، "سه‌دا 90ی پرده‌كان روخان، له نێویاندا پێنج پرده سه‌ره‌كییه‌كه‌ی سه‌ر روباری دیجله له‌ناوشار و سێ پردی سه‌ر روباری خوسه‌ر هه‌ر له ناوه‌ندی شار".\nپێویستمان به 40 ملیۆن دۆلاره بۆ نۆژه‌نكردنه‌وه‌ی پرده‌كانی چوار و پێنج له موسڵ\nبه‌ڕێوه‌به‌ری رێگه‌وبان و پرده‌كان ده‌ڵێت 54 پرد چاككراونه‌ته‌وه له ته‌واوی پارێزگاكه‌دا و تائێستا "ده‌وروبه‌ری 40 ملیۆن دۆلاری ئه‌مریكی" له نۆژه‌نكردنه‌وه‌ی پرده‌كاندا خه‌رجكراوه.\nحه‌بۆ وتی "پێویستمان به 40 ملیۆن دۆلاری دیكه‌یه بۆ نۆژه‌نكردنه‌وه‌ی هه‌ردوو پردی سه‌ره‌كی چوار و پێنج له شاری موسڵ".\n800 هه‌زار ئۆتۆمبێل له موسڵ\n"له شاری موسڵ، كه زۆرترین ژماره‌ی دانیشتوانی تێدایه دوای به‌غدای پایته‌خت و به‌سره، زۆربه‌ی رێگاوبان و پرده‌كانیشی روخاون، هه‌بونی قه‌ره‌باڵغی خنكێنه‌ری هاتوچۆ چاوه‌ڕوانكراوه روبدات" عه‌مید حه‌یده‌ر كه‌ریم، به‌ڕێوه‌به‌ری راگه‌یاندن و په‌یوه‌ندییه‌كانی هاتوچۆی گشتی نه‌ینه‌وا وای وت.\nكه‌ریم بۆ (كه‌ركوك ناو) ئاماژه‌ی به‌وه‌دا ژماره‌ی ئۆتۆمبێل له موسڵ گه‌یشتۆته 800 هه‌زار ئۆتۆمبێل یان زیاتر، به‌پێی ئاماره فه‌رمییه تۆماركراوه‌كان.\nعه‌مید حه‌یده‌ر كه‌ریم ده‌ڵێت سیسته‌می چاودێری سه‌ر به هاتوچۆ له نه‌ینه‌وا پێویستی به میكانیزمێكی نوێی كاركردن هه‌یه له نێویاندا دانانی كامێرای چاودێری.\n"راسته نه‌ینه‌وا له پارێزگا زیانلێكه‌وتوه‌كانه له‌روی ژێرخان و كادیریشه‌وه، چونكه زۆرینه‌ی فه‌رمانبه‌رانی هاتوچۆ روبه‌ڕوی تیرۆركردن بونه‌وه له‌سه‌ر ده‌ستی داعش، به‌ڵام كێشه‌ی هاتوچۆ پرده روخاوه‌كان، ئه‌گه‌ر پرده‌كان نۆژه‌نبكرێنه‌وه كێشه‌ی قه‌ره‌باڵغی شه‌قامه‌كان چاره‌سه‌رده‌بن" به‌وته‌ی به‌ڕێوه‌به‌ری راگه‌یاندنی هاتوچۆ.\nنه‌ینه‌وا/ 29ی نیسانی 2021/ پۆلیسی هاتوچۆ هه‌وڵی چاره‌سه‌ری قه‌ره‌باڵغی ده‌ده‌ن فۆتۆ: هاتوچۆی نه‌ینه‌وا\nشه‌ڕی كۆنتڕۆڵكردنه‌وه‌ی موسڵ، زیانی زۆری به ناوچه‌كه و به تایبه‌ت به‌ری راستی گه‌یاند، به‌پێی بڕیارێكی په‌رله‌مانی عیراق، شاره‌كه وه‌ك وێرانه ناسێنراوه.\nنرخی كاڵاكان به‌رزبۆته‌وه\n"نرخی كاڵا و شمه‌ك به‌هۆی وێرانكارییه‌كانه‌وه به‌رزبۆته‌وه" عه‌بدولقادر ده‌خیل، یاریده‌ده‌ری پارێزگاری نه‌ینه‌وا بۆ كاروباری خزمه‌تگوزاری به‌و رسته‌یه قسه‌كانی بۆ (كه‌ركوك ناو) ده‌ستپێكرد.\nهه‌روه‌ها وتی وێرانكارییه‌كانی رێگه‌وبان و پرده‌كان كاریگه‌ری گه‌وره‌یان له‌سه‌ر ژیانی هاوڵاتیانی ناوشاری موسڵ داناوه، هه‌ر ئه‌وه‌ش بۆته هۆی به‌رزكردنه‌وه‌ی نرخی شمه‌ك و كاڵاكان له موسڵ و شاره‌كانی تر، چونكه نه‌ینه‌وا به سه‌به‌ته‌ی دابینكردنی خۆراكی عیراق داده‌نرێت.\nئه‌بو حه‌سه‌ن، كاسبكاره‌كه‌ی بازاڕی عه‌تارین وتی رۆژانه و به‌هۆی رۆیشتنی بۆ سه‌ركار "قه‌ره‌باڵغی خنكێنه‌ر و شێواوی هاتوچۆ" توشی توڕه‌یی و "شڵه‌ژاوی" ده‌كه‌ن، هه‌ركاتێك ده‌كه‌وێته ناو قه‌ره‌باڵغی رێگه‌وبانه‌كانه‌وه.


دواى سەردانەکەى پاپا فرانسیس، پاپاى ڤاتیکان کە بە سەردانێکى مێژویى سەیر دەکرێت بۆ لاى عەلى سیستانى، مەرجەعى باڵاى ئایینى شیعە لە عێراق، گەیشتە شارى ئورى مێژوویى و لەگەڵ چەندین کەسایەتى ئایینى عێراق کۆبووەوە و وتارێکى پێشکەشکرد و نوێژى ئیبراهیمى کرا.\nسەردانى شارى ئورى مێژوویى لە پارێزگاى زیقار کە شوێنى لەدایکبونى پێغەمبەر ئیبراهیمە خەونى "یوحەنا پاوڵسى دووەم" پاپاى پێشووى ڤاتیکان بوو لە ساڵى 2000، کە تێیدا پاپا فرانسیس وێنەیەکى یادگارى لەگەڵ چەندین کەسایەتى و نوێنەرى ئایینەکان گرت و 4 کەسایەتى لە نزیک پاپاوە دانیشتن کە ئەمانەن:\nبیش ئیمام فاروق\nنوێنەرى ئیزدییەکان لە عێراق و ئەندامى ئەنجومەنى ڕۆحانییە لە لالش، ئەوەش بەپێى وتەى "عەدنان جەمیل ڕەسوڵ حەسەن" بەرپرسى پەیوەندییەکانى دەرەوەى ئەنجومەنى ئێزدیى لە سوریا.\nشێخ ستار جەبار حلو\nسەرۆکى ئایینى سابئى مەندائى لە عێراق\nشێخ ماجد حەفید\nئیمام و وتاربێژى مزگەوتى گەورە لە شارى سلێمانى\nئەمیندارى گشتى پەیمانگاى خوئى\nسەرەڕاى ئەوەى پێغەمبەر ئیبراهیم بە باوکى موسوڵمانان و مەسیحیەکان و جوەکانیش دەناسرێت، بەڵام هیچ نوێنەرێکى ئایینى جوو لە دیدارەکەدا نەبوو، لاى خۆیەوە ئاژانسى ڕۆیتەرز لە زارى بەرپرسێکى مەسیحیەکانەوە ئاشکرایکردوە، پەیوەندییان پێوەکراوە بۆ ئەوەى نوێنەریان ئامادەبێت بەڵام لەبەر ئەوەى کە کۆمەڵگەیەکى ڕێکخراویان نییە سەخت بوو بۆ ئەوان.\nئاژانسەکە باسى لەوەشکردوە، سەرەڕاى ئەوەى لە ساڵى 1947 و پێش ڕاگەیاندنى دەوڵەوتى ئیسرائیل جالیەى جووەکان 150 هەزار کەس بوون، بەڵام لەئێستادا ژمارەیان بە پەنجەکانى دەست دەژمێردرێت.


بەریتانیا و فەرەنسا و ئەڵمانیا هۆشداری بە ئێران دەدەن - تۆڕی میدیایی خەڵک\nبریكاری وەزارەتی تەندروستی هەرێم ڕایدەگەیەنێت: ئەگەرێكی زۆر هەیە لیژنەی باڵای ڕووبەڕووبوونەوەی كۆرۆنا بڕیار بدات بۆ ماوەیەكی كاتی دەرگای خوێندنگە و زانكۆكان دابخرێنەوە. د.ڕەهێڵ فەرەیدون بریكاری وەزارەتی تەندروستی هەرێم ڕایگەیاند: ژمارەی تووشبووان بەكۆرۆنا لەهەرێم لەهەڵكشاندایە و زۆر زیادیكردووە، بۆیە ڕۆژی دووشەممە 1ی ئازاری 2021 لیژنەی باڵای ڕووبەڕووبوونەوەی كۆرۆنا كۆدەبێتەوە و دوو بابەتی گرنگیش تەوەری كۆبوونەوەكە دەبن. د.ڕەهێڵ فەرەیدون ڕوونیكردەوە، تەوەرێكی كۆبوونەوەكە جێبەجێنەكردنی بڕیاری پێشتر بۆ داخستنی سنوورەكان و ڕێگەدان بەهاتنی گەشتیاران بەتایبەت لەناوچەكانی تری عیراقەوە بۆ هەرێم كە پێشتر بڕیاردرابوو هاتنی گەشتیاران قەدەغە بكرێت، تەوەرێكی تریش لەبارەی خوێندنەوە دەبێت، چونكە چوارەم هەفتەیە پڕۆسەی خوێندن دەستیپێكردووەتەوە و دۆخی تووشبوون بە كۆرۆنا لە ناوەندەكانی خوێندن لە پەروەردە و زانكۆكان زیادیكردووە، بۆیە ئەگەرێكی زۆر هەیە لیژنەی باڵای ڕووبەڕووبوونەوەی كۆرۆنا بڕیار بدات بۆ ماوەیەكی كاتی دەرگای خوێندنگە و زانكۆكان دابخرێنەوە. بریكاری وەزارەتی تەندروستی هەرێم ڕاشیگەیاند: لەناو ناوەندەكانی خوێندن وەك پێویست ڕێنماییە خۆپارێزییەكان جێبەجێنەكراوە، بۆیە ئامارەكانی تووشبوون بە كۆرۆنا زیادیان كردووە. جێی ئاماژەیە، بڕیارە سبەینێ لیژنەی باڵای ڕووبەڕووبوونەوەی كۆرۆنا لەبارەی زیادبوونی ژمارەی تووشبووان بەكۆرۆنا كۆدەبێتەوە و بە ئەگەرێكی زۆرەوە بڕیار دەدات جارێكی تر ناوەندەكانی خوێندن بۆ ماوەیەك دابخرێنەوە. خەڵك – بەشی هەواڵ\nدەزگای لوتكە بۆ كاروباری پەنابەران ڕایدەگەیەنێت، لە چەند ڕۆژی ڕابردوودا 41 كۆچبەر لە دەریای ناوەڕاستدا خنكان، كە لە 18ی ئەم مانگەدا وڵاتی لیبیایان بەجێهێشتووە. دەزگای لوتكە بۆ كاروباری پەنابەران بڵاویكردەوە، پاش ئەوەی بەلەمەكەیان ژێر ئاو كەوت 4ك ەس لە دەریای ناوەڕاستدا خنكاون، كە لە ڕۆژی 18ی شوبات وڵاتی لیبیایان بەجێهێشتووە. دەزگاكە ڕوونیشی كردووەتەوە، كۆچبەرەكان پاش دوو ڕۆژ لە گەشتەكەیان بەلەمەكەیان ژێرئاوكەوتووە و ڕزگاربووەكانیش بە بەلەمێكی ڕزگاركەر گوازرانەوە بۆ سیسیلی – ئیتاڵیا، دوای 15 كاتژمێر لە گەشتەكەیان، شەش كۆچبەر كەوتوونەتە نێو دەریاكە و خنكاون، وە دواتر دوو كەسی تریشیان لەكاتی مەلەكردن كە بەرەو بەلەمی ڕزگاركەر ڕۆیشتوون گیانیان لەدەستداوە، چەندین كۆچبەری تریش لەهەوڵی ڕزگاركردنی ئەوانی تردا گیانیان لەدەستداوە. بەپێی زانیارییەكانی دەزگاكە، تا ئێستا تەنیا یەك تەرم دۆزراوەتەوە و تەرمی چوار ژن و سێ منداڵیش بێسەر و شوێنە، یەكێك لەو ژنانە منداڵێكی ساوای بەجێهێشتوە. خەڵك – بەشی هەواڵ\nبەڕێوەبەری خۆپاراستنی تەندروستی لە دهۆك ڕایدەگەیەنێت، لە دوو هەفتەی داهاتوودا ژمارەی تووشبووانی كۆرۆنا لە دهۆك زیاد دەبێت. د. فەرهاد ئیسماعیل، بەڕێوەبەری خۆپاراستنی تەندروستی لە دهۆك ڕایگەیاند: "بەگوێرەی ئەو ئامارانەی لەبەردەستدان، هێشتا ژمارەی تووشبووانی كۆرۆنا نەگەیشتووەتە ئاستێكی مەترسیدار، بەڵام پێشبینی دەكەین مانگی داهاتوو ژمارەی تووشبووانی كۆرۆنا لە دهۆك زیاتربێت، بەتایبەتی لە ماوەی دوو هەفتەی داهاتوودا. پێشبینی دەكەین لە مانگی نیسان ژمارەی تووشبووەكان زیاتر بێت، بەشێكیشی پەیوەستە بە كەمبوونەوەی پابەندبوونی هاووڵاتیان بە ڕێكارەكانی خۆپارێزییەوە". بەڕێوەبەری خۆپاراستنی تەندروستی لە دهۆك ئاماژەی بەوەشدا، لە سنووری پارێزگاكە 15 كەس تووشی ڤایرۆسی كۆرۆنای گۆڕاو بوون، ئەوان لە چەند ڕۆژی ڕابردوودا تووشی ڤایرۆسەكە بوون و بۆ پشتڕاستكردنەوەش پشكنینەكانمان ڕەوانەی هەولێر كردن و هەموویان ئەنجامەكانیان پۆزەتیڤ بوون. سەبارەت بە گرتنەبەری رێكاری نوێ لە پارێزگای دهۆك، د. فەرهاد ئیسماعیل وتی"گومانی تێدا نییە بڕیاری نوێ لەبارەی تووندكردنی ڕێكارەكانی خۆپارێزی لە دهۆك دەردەچن. لیژنەی باڵای پارێزگا كۆدەبێتەوە و بەپێی ئامار و پێشهاتەكان بڕیار دەدات. لە شوێنە گشتییەكان زیاتر پێویستە پابەندبوون هەبێت و سەرپێچیكاران سزابدرێن". دەربارەی تووشبوون لە نێو خوێندنگەكان، بەڕێوەبەری خۆپاراستنی تەندروستی لە دهۆك جەختی لەوە كردەوە "ئەو ئامارانەی لەبەردەستدان ئەوە دەرناخەن پێویست بە داخستنی قوتابخانەكان بكات. لە دهۆك تووشبوونی مامۆستا و قوتابیان بە كۆرۆنا زۆر كەمە. لە سەرانسەری دهۆك تەنیا یەك خوێندنگا داخراوە، ئەویش لە شارۆچكەی ئاكرێ بووە، لە ناوچەكانی تری دهۆك هیچ خوێندنگایەك بەهۆی كۆرۆناوە دانەخراوە و ژمارەی تووشبووان لەنێو خوێندكاران كەمە". خەڵك - بەشی هەواڵ\nبەڕێوەبەرایەتی هاتووچۆی پارێزگای سلێمانی شۆفێرانی سوارڕەوی بارهەڵگر ئاگاداردەكاتەوە. بەڕێوەبەرایەتی هاتووچۆی پارێزگای سلێمانی لە ئاگادارینامەیەكدا، ئاگاداری سەرجەم شۆفێرانی سوارڕەوی بارهەڵگر دەكات كە لە سبەینێ دووشەممەوە واتە ڕێكەوتی 1/3/2021 لەكاتژمێر ۷ ی بەیانی بۆ ۹ ی بەیانی ڕێگەپێدراو نییە بێنە ناو سەنتەری شاری سلێمانی. بەڕێوەبەرایەتی هاتووچۆی پارێزگای سلێمانی ئاماژە بەوەش دەكات، جێبەجێكردنی ئەم بڕیارە بۆ چاودێریكردنی شەقامەكان لەو دوو كاتژمێرەدا لەلایەن تیمەكانی هاتووچۆی سلێمانی و بازگەكانی دەرەوەی شارەوە دەبێت. هەروەك ڕوونیشی كردووەتەوە، ئەم بڕیارە سەرجەم سوارڕەوە بارهەڵگرەكان بە سوارڕەوی بیناسازی و گواستنەوەی كۆنكرێتی ئامادەكراویش دەگرێتەوە. خەڵك – بەشی هەواڵ\nسەرۆكی ئەمریكا دەڵێت بە پادشای سعودیەم وتووە: یاساكان گۆڕاون و لەچەند ڕۆژی داهاتوودا گۆڕانكارییەكان ئاشكرا دەكەین. جۆ بایدن سەرۆكی ئەمریكا لە لێدوانێكیدا لەبارەی كوشتنی جەمال خاشقچییەوە ڕایگەیاند: سعودیە بەرپرسیار دەكرێت لە پێشێلكارییەكانی دژی مافی مرۆڤ و ئەوەشی خستەڕوو، لە پەیوەندییە تەلەفۆنیەكەیدا لەگەڵ شا سەلمان بن عەبدولعەزیز پادشای سعودیە پێی ڕاگەیاندووە یاساكان گۆڕاون و لە چەند ڕۆژی داهاتوودا گۆڕانكارییەكان ئاشكرا دەكەن. سەرۆكی ئەمریكا ئاماژەی بەوەشكرد: ئەگەر ئەوان دەیانەوێت مامەڵەیان لەگەڵدا بكەن ئەوا دەبێت سەرەتا مافەكانی مرۆڤ پەیڕەوبكەن. ئەو وتانەی جۆ بایدن لەكاتێكدایە بەپێی ئەو ڕاپۆرتەی كە دەزگای هەواڵگری ئەمریكا (سی ئای ئەی) بڵاویكردووەتەوە: شازادەی جێنشینی سعودیە لە ساڵی 2018دا ڕەزامەندی دەربڕیوە لەسەر كوشتنی جەمال خاشقچی لە ناو كۆنسوڵخانەی سعودیە لە ئیستانبوڵ. خەڵك – بەشی هەواڵ\nبریكاری وەزارەتی ناوخۆی هەرێم ڕایدەگەیەنێت: بە نێودەوڵەتیكردنی مەرزی سەیران بەن هەلی كاری زیاتر دەستەبەر دەكات بە پێی ڕاگەیەنراوێكی نووسینگەی بریكاری وەزیری ناوخۆی هەرێم، ئەمڕۆ یەكشەممە 28/2/2021 لیوا چەتۆ ساڵح سەعید بریكاری وەزارەتی ناوخۆی حكومەتی هەرێمی كوردستان لەگەڵ ئاغای مەهدی شوشتری سەركونسوڵی كۆماری ئیسلامی ئێران و ئازاد محەمەد سەرۆكی ئەنجومەنی پارێزگای سلێمانی و لەیلا عەلی جێگری پارێزگاری سلێمانی و عەمید كاكەبرا فەرماندەی لیوای پاسەوانی سنووری پارێزگای سلێمانی و لێپرسراوانی ئیدارەی شارۆچكەی پێنجوێن، سەردانی مەرزی سەیران بەنی كرد. لە ڕاگەیەنراوەكەدا ئاماژە بەوەدراوە، سەرەتا وەفدی حكومەتی هەرێم لەگەڵ بەهمن مرادنیا پارێزگاری سنە و ڕۆستەم پور قایمقامی شارۆچكەی بانە و لێپرسراوانی ئیداریی مەرزەكە، بەشەكانی مەرزی سەیران بەنیان لەهەردوو دیوی هەرێمی كوردستان و كۆماری ئیسلامی ئێرانەوە بەسەركردەوە، دواتر وەفدەكەی حكومەتی هەرێمی كوردستان بۆ تاووتوێكردنی هەنگاوەكانی بەنێودەوڵەتیكردنی مەرزی سەیران بەن و گەیشتن بەلێكتێگەیشتنێكی هاوبەش، سەردانی شارۆچكەی بانەیان كرد. هاوكات، لیوا چەتۆ ساڵح بریكاری وەزارەتی ناوخۆی هەرێم ڕایگەیاند:"ئێمە بەنوێنەرایەتی بەڕێز قوباد تاڵەبانی جێگری سەرۆكی حكومەتی هەرێمی كوردستان و وەزارەتی ناوخۆ ئامادەی ئەم كۆبوونەوەیەین". جەختیشی كردەوە:"وەك هەرێمی كوردستان هەرچی زووە ڕێكارەكانی بەنێودەوڵەتیكردنی مەرزی سەیران بەن تەواودەكەین، چونكە بە بەنێودەوڵەتیكردنی مەرزەكە سەرباری كورتكردنەوەی ڕێگای هاتووچۆی هاووڵاتیان و دەستەبەركردنی هەلی كاری زیاتر بۆ خەڵكی سنوورەكە، دەتوانین قەبارەی ئاڵوگۆڕی بازرگانی لەگەڵ كۆماری ئیسلامی ئێران زیاد بكەین لەپێناوی بەرژەوەندییە هاوبەشەكانی هەردوولادا". لیوا چەتۆ ساڵح ئاماژەی بەوەشكرد:"لەئێستادا ساڵانە بە بەهای نزیكەی (٢٣٠) ملیۆن دۆلار ئاڵوگۆڕی كاڵا و شتومەك دەكرێت لەم مەرزەدا، بە بەنێودەوڵەتیكردنیشی، چاوەڕوان دەكرێت ئەو بڕە هەڵبكشێت بۆ نزیكەی دوو هێندە". بەپیی ڕاگەیەنراوەكە، لەئەنجامی كۆبوونەوەكەشدا لێكتێگەیشتنێكی هاوبەش بۆ چارەسەركردنی كۆی كێشە و كەموكورتییەكان و خێرا ڕاپەڕاندنی هەنگاوەكانی بەنێودەوڵەتیكردنی مەرزی سەیران بەن لەنێوان هەردوولا دەست نیشان كرا تا لە داهاتوویەكی نزیكدا ڕێككەوتنی كۆتایی واژۆ بكرێت. خەڵك – بەشی هەواڵ\nخەڵك- پۆلیسی دارستان و ژینگەی سلێمانی ڕایدەگەیەنێت، ئاژەڵ و باڵندە کێویەکان مافیان هەیە بە ئازادی بژین و دەشڵێت: "ئەمڕۆ لەكاتی ڕاوی كەودا ڕاوچییەك لە ئاغجەلەر دەستگیر كراوە". عەمید هێمن كەمەرخان، بەڕێوەبەری ڕاگەیاندنی پۆلیسی دارستان و ژینگەی سلێمانی بۆ (خەڵك) ڕایگەیاند، هەندێک لە هاووڵاتیان بێ گوێدانە بەرپرسیاریەتی و لە پێناو حەز و ئارەزووی تایبەتی خۆیان سەرقاڵی قڕکردنی ئاژەڵ و باڵندە کێویەکانن و بێ هەستکردن بە بەرپرسیارێتی و دوور لە ڕێنماییەکان سەرقاڵی ڕاوکردنن. ڕاشیگەیاند، لەپێناو پاراستنی باڵندە کێوییەکان مەفرەزەیەکی بنکەی پۆلیسی دارستان و ژینگەی ئاغجەلەر سەر بە بەشی چەمچەماڵ دەرچوون بۆ شاخی (مۆتلیجە) توانیان هاووڵاتیەک لەکاتی ڕاوکردندا دەستگیر بکەن و دەستیش بگرن بەسەر كەوێك و قەفەس و 5 دەستە داو، کە بۆ مەبەستی ڕاوکردن بەکاری هێنابوو . ئاشكراشی كرد، پەڕاوی لێکۆڵینەوە بۆ تۆمەتبارەكە ڕێکخرا و ڕادەستی دادوەر کراوە بۆ وەرگرتنی ڕێکاری یاسایی . عمید هێمن كەمەرخان داوا لە هاووڵاتیان دەكات، "لەپێناو پاراستنی سروشت و ژینگەی کوردستاندا پێویستە هەمووان پابەندبن بەڕێنماییەکانی پۆلیسی دارستان".\nخەڵك- بەڕێوەبەری پەروەردەی ڕۆژهەڵاتی سلێمانی ڕایدەگەیەنێت، بۆ ئەو مامۆستایانەی لە ساڵانی پێشوو فۆڕمی وانەبێژیان پڕكردۆتەوە، لەكاتی وەرگرتنی مامۆستای وانەبێژی ئەولەویەت بە ئەوان دەدرێت و دەشڵێت: "بە تێكڕا پەروەردەكەی پێویستی بە نزیكەی 70 وانەبێژ هەیە". تریفە محەمەد، بەڕێوەبەری پەروەردەی ڕۆژهەڵاتی سلێمانی بە (خەڵك)ی ڕاگەیاند، لەماوەی دوو ڕۆژی ڕابردوودا بانگەوازێك كرا بۆ ئەو مامۆستایانەی وەك وانەبێژ لەماوەی ساڵانی ڕابردوودا فۆڕمیان پڕكردۆتەوە، پەیوەندیان پێوە دەكرێت بە پێی پسپۆڕییەكانیان. وتیشی، "لە ئێستادا كێشەمان ئەوەیە، كە ئەو ژمارانەی لەسەر فۆڕمەكە دانراون گۆڕاون یان لەكاركەوتوون، بۆیە ئێمە نامانەوێ چانسی ئەوانە بفەوتێت، چونكە ڕایەڵەی پەیوەندیمان تەنها بانگەوازەكەیە، بۆیە ئەو مامۆستایانەی ئارەزووی وانەبێژییان هەیە سەردانمان بكەن". بەڕێوەبەری پەروەردەی ڕۆژهەڵاتی سلێمانی ڕاشیگەیاند، لە ئێستادا لە سنوری پەروەردەكەی بە تێكڕا هەموو پسپۆِرییەكان پێویستیان بە نزیكەی 70 مامۆستا هەیە. تریفە محەمەد ئاماژەی بۆ ئەوەشكرد، لەم كاتەدا پێویستیان بە مامۆستا هەیە، بۆیە لەڕێگەی وانەبێژانەوە مامۆستا دابین دەكەن، لە دەچنە جێگای ئەو مامۆستایانەی مۆڵەتی بێ مووچە یان دایكایەتی یان خانەنشین بوون یان لە ژیان نەماون.\nخەڵك- دەزگای ئاسایشی نیشتمانی عیراق ڕایدەگەیەنێت، سێ تۆمەتباریان دەستگیركرد، كە بەشداربوون لە تاوانی ڕفاندن و دەست درێژیكردنە سەر كچێكی تەمەن شەش ساڵان و دواتر كوشتنی لە ناوچەیەكی باكووری شاری بەغدا. دەزگای ئاسایشی نیشتمانی عیراق لە ڕاگەیەنراوێكدا بڵاویكردەوە، ئەمڕۆ 28-2-2021، هێزەكانیان لەناوچەی سەبع بور لە باكووری بەغدا، توانیان سێ كەس بە تۆمەتی رفاندنی كچێكی تەمەن 6 ساڵ دەستگیر بكەن ، كە دوای ئەوەی بە كۆمەڵ دەستدرێژییان كردە سەر پاشان كوشتبوویان. لە ڕاگەیەنراوەكەداهاتووە، دوای گەڕانێكی زۆر، تەرمی كچە كوژراوەكە لەناو خانوویەكی تازە دروستكراو دۆزراوەتەوە، هەرسێ تۆمەتبارەكەش لەمیانی لێكۆڵینەوە سەرەتاییەكاندا، دانایان بە تاوانەكەیاندا ناوەو رادەستی دادگا كراون.\nخەڵک ئامەد، ئەو شارەی وەكو پایتەختی سیاسی باكوری كوردستان دادەنرێت و سەیردەكرێت، ئامەد نەك تەنها لە باكوری كوردستان بە ڵكو سەنگ و قورسایی لە دڵی هەرچوارپارچەی كوردستاندایە. لە مێژووی هزری سیایی ونەتەوەی گەلان و نەژادە جیاوازەكاندا هەڵكەوتوە ڕێكەوتوە، شارێك جیاوازتر لەهە موو شارەكانی تر سەنگ و پێگەو قورسایی زیاتری هەبێت، لە ئێستادا ئەگەر تورك نەژادەكانشانازی بەئیستەنبولەوە بكەن ئەوا بۆ كورد نەژادەكان ئەو شانازییە بۆ ئامەدە. مێژوویەك پڕلە شارستانی ئامەد،بە گەورەترین و دێرینترین شاری باكووری كوردستان و كوردستانی گەورە. دادەنرێت و هەروەها شاری ئامەد وەك پایتەختی گەورەی هەر چوار پارچەی كوردستان دادەنرێت. سەرچاوە مێژوویەكان باس لەوە دە كەن،ناوی ئامەد لە ئیمپڕاتۆرەتیی مادەوە ھاتووە و ڕۆمانیەكان لەساڵی (66) پێش زاین بەناوی ئامەدیان لێناوەو پاشان كەوتۆتە ژێر دە سەڵاتی ئیمراتۆریەتی فارس ساڵی (359) زاینی و دواتر ناوی دیاربەكریش دەگەڕێتەوە بۆ سەردەمی هاتنی ئیسلام بۆ ئەو ناوچەیە، كە خێڵی (بەنی بەكر وائل) تێیدا نیشتەجێ بوون لە سەردەمی معاویەدا و لەسەردانی كەمال ئەتاتورك سەرۆك كۆماری توركیا بۆ ئەو شارە ساڵی(1937 ) داوایكرد لە نووسراوە فەرمیەكاندا بە دیار بەكر ناوببرێت بەڵام لە باكوری كوردستان هەر بە ئامەد ناو دەبرێت. ناوچەی سور قەڵای ئامەد، دە كەوێتە سەر كە ناری ڕووباری فورات و درێژی دیوی دەرەوی ئەم قەڵایە بە نزیكەی 5000 مەتر دەبێت و لە 82 بورج و چوار دە رگای سەرەكی هەیە. ئەم قەڵا دێرینە لە دوای شواری چین بە درێژترین شوار لە جیهاندا دادەنرێت مێژووی دروستبوونی زۆر ڕوون نیە، هەندێك دەڵێن لەسەردەمی حورییە كانەوە بنیات نراوەو بەڵام لە سەردەمی (349) ڕۆمانیە كان و لە سەردەستی ئیمراتۆر (قۆنتانیۆسی) دووەم فراوان كراوەو وبە یەكێك لە سیما مێژووی و دێرینە كانی جیهان دادەنرێت و دیزان و شوێنەواری دێرینی مێژوویی زۆر دە گمەنی تیادایە.ڕێكخراوی یۆنسكۆش لە لیستی شوێنەوارە جیهانیەكاندا دایناوە. شوێنەواری 10 هەزار ساڵ مێژووناسان و شوێنەوارناسان باس لەوە دە كەن، شاری ئامەد ئاسەواری ١٠ هەزار ساڵی بەسەرەوەیە، شارێكە كە دەیان شارستانیەتی لەخۆ گرتووە، شارێكە كە مرۆڤایەتی لێرەدا كشتوكاڵ و ئاژەڵە كێویەكانی ماڵیی كردووە، ئامەد ماڵی هەموو مرۆڤایەتییە، لە سەردەمی حووری و میتانییەكانەوە بگرە تاوەكو ئاشووری ئارامییەكان، لە ئۆرارتۆییەكانەوە تا ماد و ئیسكیت یاخود سەكاكان، پارس، مەكەدۆن، پارت، تیگران و رۆمانییەكان، لە ئەیووبی و مەڕوانییەكانەوە تاوەكو ئاككۆیونییەكان، ئاسەوای مێژووی مرۆڤایەتی لەسەر رووی ئەم شارەدا نەخشێنراوە. مزگەوتی گەورەی ئامەد یە كێكی ترە لە ناوچە شوێنەوارییەكانی ئامەد و مزگەوتی گەورەی ئامەدە، بە دیرَین ترین و كۆنترین مزگەتی مێژووی توركیا دادەنرێت و لە سەدەی 11 ەوە لەساڵی (639) بنیاتراوەو بێجگە لەگەورەیی ئەم مزگەوتە جوانترین بەردو دیزان و نەخش و هەڵكۆڵینی بۆ تەرخانكراوە ئەمە بێجگە لەو بەردە تایبەتەی بۆ بنیادنانی مزگەوتەكە تەرخانكراوەو بە گەشتێكی خێرا بۆ ئەم مزگەوتە ئەو دیزان و مێژووە سەرنج ڕاكێشە بەدی دەكەیت و یە كێكە لە وشوێنانەی هاوشێوەی شوێنە گەشتیاریەكانی توركیا گەشتیارێكی زۆر سەردانی ئەكات. ئەم مزگەوتە لەسەردەمی سەلجوقیەكان و هاوشێوەی مزگەوتەی ئەمەویەكان لە دیمەشق بنیاتنراوە. كڵێسا مەریم ئانا هەر لە ناوچەی سورو قەلاًَی ئامەد، دیرَین ترین كەنیسەی ڵیە بە هەمان شێوە تایبەت مەندی ئەم كەنیسەیە لە ڕووی دیزان و بەردی بە كارهاتوو نەخش و نیگارەكانیەتی بە سەیركردنی مێژووی كۆنت بیردەخاتەوە، لەسەدەی سێهەمەدا بنیات نراوەو لەسەردەمی بێزەنتیەكان و ئەوەی زیاتر سەرنج ڕاكێشە دەرگای سەرەكی چوونە ژوورەوەو هەمان دیزان و نەخش و مادەی بەكارهاتووی كڵێسا دێرینەكانە. بۆ زانیاری زیاتر یەكێكە لە…\nبەریتانیا و فەرەنسا و ئەڵمانیا هۆشداری بە ئێران دەدەن\nئەڵمانیا و فەرەنسا و بەریتانیا راگەیەنراوێكی هاوبەشیان لەبارەی ئێرانەوە بڵاوكردەوە لە بارەی یۆرانیۆمەوە.\nئەو وڵاتانە لە راگەیەنراوێكدا هۆشداری دەدەن بە ئێران لە بارەی بەرهەمهێنانی یۆرانیۆمەوە.\nراشیانگەیاند ئاژانسی نێودەوڵەتی وزەی ناوەكی ئەم وڵاتانەی دڵنیا كردووەتەوە لەوەی ئێران یۆرانیۆم بەردەم دەهێنێت.\nئێران لە دوای كشانەوەی ئەمریكا لەسەردەمی ئیدارەی پێشوو بە سەرۆكایەتی دۆناڵد ترەمپ، لەرێككەوتنی ناوەكی دەستی بە پیتاندنی یۆرانیۆم كردووەتەوە.\nئیدارەی نوێی ئەمریكا بە سەرۆكایەتی جۆ بایدن داوای لە ئێران كردووە پیتاندنی یۆرانیۆم رابگرێت بۆ دەستكردنەوە بە گفتووگۆ لەبارەی رێككەوتنی ناوەكیەوە دوای ئەوەی واشنتن و تاران ئامادەیی خۆیان بۆ گەڕانەوە بۆ رێككەوتنی ناوەكی ساڵی 2015 راگەیاند.\nئەمریكا داوای كردووە پێش هەر هەنگاوێك دەبێت ئێران پابەندبوونی خۆی بە رێككەوتنی ناوەكی رابگەیەنێت، بەڵام ئێران داوا دەكات ئەمریكا سزاكانی لەسەر سوك بكات.\nبرسێتی هەڕەشە لە نیوەی منداڵانی یەمەن دەكات\nلە دانیمارك و ئەڵمانیا 14 تۆمەتباری تیرۆر دەستگیركران\nبریكاری وەزارەتی تەندروستی هەرێم ڕایدەگەیەنێت: ئەگەرێكی زۆر هەیە لیژنەی باڵای ڕووبەڕووبوونەوەی كۆرۆنا بڕیار…\nبەڕێوەبەری خۆپاراستنی تەندروستی لە دهۆك ڕایدەگەیەنێت، لە دوو هەفتەی داهاتوودا ژمارەی تووشبووانی كۆرۆنا لە دهۆك…\nخێزان بەدیهێنەرەکانی یەزادان پڕن لەسەرسامی و لە نێویشیاندا مرۆڤ سەرسوڕهێنەرترین دروستکراوە کە خوادای گەورە…\nئه‌رشیفه‌کان مانگێک دیاری بکه شوبات 2021 (1613) كانونی دووه‌م 2021 (906) كانونی یه‌كه‌م 2020 (62)


زانکۆی ڕاپەڕین - تیپی تۆپی پێی زانكۆی راپەڕین و شاری بۆكان یارییەکی دۆستانەیان ئەنجامدا\nرۆژی ٢٠١٦/١١/١٧، یارییەكی دۆستانە لەنێوان لە نێوان هەردوو تیپی تۆپی پێی زانكۆی راپەڕین و شاری بۆكانی خۆرهەڵاتی كوردستان ئەنجامدرا.\nیاریەكە لە شاری بۆکان ئەنجامدرا، بە ئەنجامی (١-٢) لە بەرژەوەندی تیپی تۆپی پێی زانكۆی راپەڕین کۆتایی هات . زانكۆی راپەڕین بەم ئەنجامە توانی لەتیپی تۆپی پێی شاری بۆكان بباتەوە.


بەوێنە.. هێشتا ئاسەواری پێنجوێنی كۆن ماوە\nدوای چەندین ساڵ لە راگواستنی دانیشتوانی سنووری شارۆچكەی پێنجوێن و گۆڕانكارییەكانی كەشوهەوا، بەڵام هێشتا ئاسەوارى داڕووخاوی ماڵ و خوێندنگە و تەكیە و مزگەوت و چەندین شوێنی دیكە، لە بەشی سەرەوەی پێنجوێنی کۆن ماوە و وەك شوێنەوارێكی ئاسەواری لێ هاتووە و هاووڵاتیان و گەشتیاران سەردانی دەكەن.\nئەمیر سۆفی جەمال، نووسەر و مێژوونووس لە پێنجوێن، بە(باسنیوز)ی راگەیاند: پێنجوێن (2300) ساڵ لەمەوبەر ناوی چووەتە ناو تۆمارە یۆنانییەكانەوە و لە ساڵی (1900) زایینی بۆ ساڵی (1918)ی زایینی گوندێكی سەر بە ناحیەی قزڵجەی سەر بە قەزای (گوڵ عەنبەر) و لیوای سلێمانی بووە، لە ساڵی 1959وە بووەتە قەزا، سەرجەم دامودەزگا ئیدارییەكانی تێدا بووە و سیمای شارستانیی پێوە دیار بووە و (دووكان و بازاڕ و حەمام و چێشتخانەی) تێدا بووە.\nگوتیشی "لە ساڵی 1962 بەدواوە بەردەوام دژی ستەم و زوڵمی رژێمی پێشووی لەناوچووی بەعس جەنگاون، هەتا ساڵی 1983 خەڵكی پێنجوێن، چەندین ڕاپەڕینی تریان ئەنجام داوە، هەر بۆیە دانیشتوانەكەی ئاوارەی ئۆردووگاكانی (نەسر و باریكە و شانەدەری) بوون و ماڵ و شوێنەكانی پێنجوێنی كۆن هەموویان رووخێنراون و سوتاون".\nروونیشی كردەوە، دوای راپەڕینی ساڵی 1991 بەشێكی خەڵكی پێنجوێن گەڕانەوە ناوچەكە و بەشێكی تریشیان لە شاری سلێمانی و شوێنەكانی دیكەی هەرێمی كوردستان نیشتەجێ بوون و ئێستاش ئاسەواری پێنجوێنی كۆن لە بەشی سەرەوەی پێنجوێنی نوێدا هەر ماوە.\nڕاڤیار پێنجوێنی 27/05/2017 - 12:06 بڵاوکراوەتەوە لە گەشتوگوزار\nکەمیی به‌فر پێنجوێنییه‌كانى تووشى شۆك كردووه


مایک پەمپەیۆ: دیپلۆماسییە ئێرانییەکان بەکرێگیراوی تێرۆرن\nوەزیری دەرەوەی ئەمریکا دەڵێت ئەو ڕاپۆرتانەی سەبارەت بە تێوەگلانی دیپلۆماسییە ئێرانییەکان هەن لە کوژرانی کەسێکی ئۆپزسیۆنی ڕژێمی تاران مایەی نیگەرانین و دەشڵێت بەڵام لەگەڵ ئەرکی ئەو فەرمانبەرانەدا دەگونجێت.\nمایک پەمپەیۆ، لە پۆستێکی درەنگانێکی ڕۆژی چوارشەممەی تۆڕی کۆمەڵایەتی تویتەردا دەنوسێت "دیپلۆماسییە ئێرانییەکان بەکرێگیراوی تێرۆرن، و لە دە ساڵی ڕابردوودا لە ئەوروپا خەڵکیان کوشتووە و تەقینەوەشیان ئەنجام داوە."\nپێشتر ئاژانسی دەنگ و باسی ڕۆیتەرز لە زاری دوو گەورە کاربەدەستی تورکیاوە نوسیبووی، دوو ئەفسەری کونسوڵخانەی ئێران لە ئەستانبوڵ، لە مانگی یازدەی ڕابردوودا هەوڵی کوشتنی جودابیرێکی ئێرانییان دابوو بەهۆی ئەوەی ڕەخنەی لە سەرکردە لەشکری و سیاسییەکانی کۆماری ئیسلامی ئێران دەگرت.\nمەسعود مولوی وردنجانی، ڕۆژی 14 ی مانگی یازدەی ساڵی پار، لە یەکێک لە شەقامەکانی ئەستانبوڵ بە فیشەک کوژرا، پاش ئەوەی کەمتر لە ساڵێک بوو ئێرانی جێهێشتبوو، وەک ئەو دوو کاربەدەستە گەورەیەی تورک باسیان کردووە.\nیەکێک لەو دوو کاربەدەستەی تورکیا بە ڕۆیتەرزی وتووە، چەکدارە گەمانبارەکە و ژمارەیەک چەکداری تری گومانبار کە تورک و ئێرانی بوون، لە هەفتەکانی پاش ڕووداوەکەدا دەستگیرکراون و بە لێکۆڵەرەوەکانیان وتووە بەپێی فرمانی دوو ئەفسەری کونسوڵخانەی ئێران کاریان کردووە.\nکاربەدەستەکەی تری تورکیاش وتوویەتی، بەڵگەکان کە لە زاری گومانبارەکانەوە ئاشکرابوون، ئاماژەن بەوەی چەند کەسێکی ئێرانی ڕۆڵێکی مەترسیداریان هەبووە لە هاندان و ڕێکخستنی کردەی کوشتنەکەدا.\nپۆلیسی تورکیا دەڵێت، وردنجانی لە بەشی ئاسایشی ئەلیکترۆنی، لە وەزارەتی بەرگری ئێران کاری کردووە و دواتر بۆتە ڕەخنەگرێکی بەهێز لە دەسەڵاتدارانی وڵاتەکەی.\nلە ڕاپۆرتەکەی پۆلیسدا هاتووە، وردنجانی لە مانگی هەشتی ڕابردوودا، نامەیەکی لە تۆڕە کۆمەڵایەتییەکاندا بڵاوکردۆتەوە و ڕەخنەی لە پاسدارانی شۆڕشی ئیسلامی ئێران گرتووە و 3 مانگ دوای ئەو ڕەخنەیە کوژراوە.


هۆشداری لە ڕوودانی بومەلەرزەیەکی دیکە دەدرێت | ROJnews\nشەممە, 25 ينا 2020 - 13:06\nدوای ڕوودانی بومەلەرزەکەی شەوی ڕابردوو، کە دواین ئامار باس لەوە دەکەن، ٢٢ کەس گیانیان لەدەستداوە و زیاتر لە هەزار کەس برینداربووە، پرۆفیسور دکتور هالوک ئوزەنەر بەڕێوەبەری ئینیستیتوی لێکۆڵینەوەی بومەلەرزە لە تورکیا ڕایگەیاند، ئەگەری دووبارە ڕوودانی بومەلەرزە هەیە و نابێت کەس بچێتە ناو ئەو خانوو و باڵەخانانەی کە زیانیان بەر کەوتووە.\nشەوی ڕابردوو کاتژمێر ٠٨:٥٥ خولەک بومەلەرزەیەک بە قوڵایی ١٠ کیلۆمەتر لە سەنتەری ناوچەی خوخێ'ی سەربە پارێزگای خارپێت لە باکوری کوردستان ڕوویدا،پلەی ڕێختەری بومەلەرزەکە بە ٦.٨ تۆمارکرا، بەپێی دوایین ئامار کە وەزیری ناوخۆی تورکیا بڵاوی کردووەتەوە، لە ئەنجامدا تا ئێستادا ٢٢ کەس گیانیان لەدەستداوە و ١٣٣٠ کەسیش بریندارن.\nپرۆفیسور دکتور هالوک ئوزەنەر بەڕێوەبەری ئینیستیتوی لێکۆلینەوەی بوومەلەرزە لە تورکیا، لە کۆنگرەیەکی ڕۆژنامەنووسیدا ئاماژەی بەوەدا، ناوەندی بوومەلەرزەکە ناوچەی خوخێ "سیڤریجە" بووە و بوومەلەرزەیەکی زۆر گەورە بووە، "ئەو هەرێمە لە ڕووی بوومەلەرزەوە هەرێمێکی چالاکە ئەگەری هەیە لە ساڵانی داهاتووشدا بوومەلەرزە ڕووبدەن، بە پێی لێکۆڵینەوەکان بوومەلەرزەکە ٤٠ کیلۆمەتر چوارگۆشەی گرتووەتەوە، ئەگەری ئەوە هەیە تا هەفتەیەکیتر بوومەلەرزەی بچووکتر ڕووبدەن".\nئوزەنەر بە گرنگی زانی، کە هیچ کەسێک نەچیتە ناو ئەو خانووانەی کە زیانیان بەرکەوتووە.\nکۆرۆنا خێراتر بڵاودەبێتەوە.. ٢٢٣٦ کەس گیانیانلەدەستداوە\nلە ٢٤ کاتژمێری ڕابردوودا ١١٨ حاڵەتی نوێی مردن بە ڤایرۆسی کۆرۆنا لە چین تۆمار کراوە، بەوەش ژمارەی گیانلەدەستدان بەو ڤایرۆسە کوشندەیە گەیشتە دوو هەزارو ٢٣٦ کەس.


سازمان دموکراتیک کرماشان: تكایە هەمومان با بەشدار بین لە هەر كوێ بۆتان. ئەكریت بڵاوی بكەنەوە\nkermashan demokratic on facebook\nسازمان دموکراتیک کرماشان در فیسبوک\nلغو مانور نظامی آمریکا و کره جنوبی همزمان با تمدید تحریم‌ها علیه کره شمالی - رئیس جمهوری آمریکا در حالی از لزوم ادامه تحریم های علیه کره شمالی به دلیل «تهدید هسته ای» پیونگ یانگ سخن گفت که پس از بازگشت از سنگاپور تاکید کرده بود «تهد...\nڕێبەرانی کەتەلۆنیا بەرەنگاری پادشای ئیسپانیا دەبنەوە - ڕێبەرانی سیاسی لایەنگری سەربەخۆیی لە هەرێمی کەتەلۆنیا بە هەڵوێستێکی نوێیان سەرزەنشتی پادشای ئیسپانیا دەکەن.\nDDOS Attention Protector\nدوو كورته سه‌رنج له‌سالروژی تیروركردنی سه‌ركرده‌ی دیاری حزبی دیموكرات سوله‌یمان موعینی\nhttp://ajansknews.blogspot.co.uk/2016/01/blog-post_70.html دوو كورته سه‌رنج له‌سالروژی تیروركردنی سه‌ركرده‌ی دیاری حزبی ...\nکرماشان پرچمدار جنبش کوردها در کوردستان ایران.\nکرماشان پرچمدار جنبش کوردها در کوردستان ایران. شلور کندن از پای بسیجی و تظاهرات جوانمردانه ی کرماشان همیشە کورد علیه جمهوری اسلامی ،...\nنەورۆزتان پێرۆز ىیت ئازیزان خوینەرانی کرماشان دیمۆکراتیک\nنەورۆزتان پێرۆز ىیت ئازیزان خوینەرانی کرماشان دیمۆکراتیک نوروزتان پیروز هر روزتان نوروز باد عزی...\nturkish war criminal regime kill kurdish children\nturkish war criminal regime kill kurdish children Afrin Administration calls on international #...\nTurkish-German ISIS member speaks to ANF\nTurkish-German ISIS member speaks to ANF German citizen Turkish ISIS member Ergün Orhan surrendered to the YPG with the o...\nسەرچاوەێک لە تورکیا پرسی ریفراندۆمەکی یان گەشتپرسیەکەی بارزانی ئاشکرا کرد.\nسەرچاوەێک لە تورکیا پرسی ریفراندۆمەکی یان گەشتپرسیەکەی بارزانی ئاشکرا کرد. هەلە هەلە کی مسعود بارزانی بە ناوەی ریفراندۆم ئاشکرا ...\nتاوانبار مسعود بارزانی دەبیت بەدریتەدادگا\nتاوانبار مسعود بارزانی دەبیت بەدریتەدادگا بە پی یاسایی مرۆڤایەتی دەبێت مسعود بارزانی بە تومەتی خەیانەتی نیشتمانی بەدریتە دادگا تو...\nغارت شھر عفرین در آستانە نوروز!\nغارت شھر عفرین در آستانە نوروز! بە گفتە شاهدان عینی بە این کانال، نیروهای ارتش ترکیە و همپیمانان جهادی آن در مناطق شمال عفر...\nJournalist Wladimir van Wilgenburg explains why Turkey targets Kurdish forces in Afrin, North syria ? Deutsche Welle TV interview #Afrin #Efrin\nJournalist Wladimir van Wilgenburg explains why Turkey targets Kurdish forces in Afrin, North syria ? Deutsche Welle TV int...\nSaleh Moslem: Guerrilla warfare begins in Afrin Kurdish politician Saleh Moslem stated that a new phase of resistance is beginning in Afrin: "The population has been evacuated for security reasons. From now on, the YPG and YPJ will lead a guerilla warfare."\nSaleh Moslem: Guerrilla warfare begins in Afrin Kurdish politician Saleh Moslem stated that a new phase of resistance is beginning in Af...\nتكایە هەمومان با بەشدار بین لە هەر كوێ بۆتان. ئەكریت بڵاوی بكەنەوە\nبۆ دروست كردنی فشار بۆ ئازادی هەڤال مستەفا میران برای فەرماندە پۆڵاد جان\nئازادی بۆ مستەفا برای پۆلاد جان.\nماوەی ٥٥ مانگە مستەفا لەلایەن چەکدرارەکانی پارتی رفێنراوە، تاکە هۆکارێک بۆ ئەو رفاندنە برا بونیەتی بۆ پۆلاد جانە . پۆلاد جان بۆ پاراستنی تەواوی گەلانی ناوچەکە،خەباتکارێکی مەزنە لە شەڕ دژی تیرۆری داعش و گروپە تیرۆریستەکانی دیکە . گەواهی بۆ ئەم خەباتەی ، گەلەکەمان لە رۆژئاڤا و هێزەکانی هاوپەیمانان لە دژی تیرۆر بە سەرۆکایەتی ئەمەریکا دەیدەن .\nئێمە داوا دەکەین هەموو بەیەکەوە فشار بخەینە سەر پارتی بۆ ئەوەی هەرچی زووە و بێ قەید وشەرت مستەفای بێ تاوان ئازاد بکات و، واز لەو کارە ئیرهابیانە بهێنێت .\nالحریە ل مصطفی شقیق بولاد جان.\nمنذ خمسة أشهراختطف مصطفی من قبل مسلحی الحزب الدیمقراطی الکردستانی . الجريمة الأساسية لاختطافە هو لکونە شقیق ل بولاد جان.\nالجمیع ، من شعبنا فی رۆژئاڤا و التحالف الدولی بقیادە امریکا ، یعرف تمام المعرفە بان بولاد جان مناضلا کبیرا فی مکافحە الارهاب .\nاننا نطالب الجمیع للظغط علی الحزب الدیمقراطی الکردستانی للافراج عنە دون قید و شرط و فورا و الکف عن ممارسە الاعمال الارهابییە بحق مواطنی رۆژئاڤا.\nUpplagd av Samu Madus kl. 22:34:00\nوزارت اطلاعات برای دو هدف به توزیع افکار داعش در م...\nئیحتمالی هەییە تورکیا بوو بازار گەرمی لایەنگر درۆس...\nمسعود بارزانی یان گێلە و یان خەلکی کورد بە گێل دەز...\nهیچ کوردێکی شەریف دژی دەولەتی کوردی نییە و دەولەتی...\nتكایە هەمومان با بەشدار بین لە هەر كوێ بۆتان. ئەكر...\nMasoud barzani s forces have kidnapped a kurdish y...\nمیگن این دادشاهای ناتنی دعواشان شده و مردم هم به خ...\nسەرچاوەێک لە تورکیا پرسی ریفراندۆمەکی یان گەشتپرس...\nمیلەتی داماو ریفراندۆم\n✌هەپەگە هەلیکۆپتەرێکی سوپای تورکی خستە خوارەوە\nریفراندۆمەکەی پارتی ..... و ئاکامەکانی تۆقێنەرە!!!...\nتکایە زۆر بە وردی بیخوێننەوە، پاشان بڵاویکەنەوە......


قایمقایمی سەیدسادق: هێزی ئەمنی بە فەرمانی مەرجەعی خۆیان تەقەیان بەسەر خۆپیشاندەران کردوە\nدیاری ره‌فیق، قایمقامی قه‌زای سه‌یدسادق رایده‌گه‌یه‌نێت، هێزی ئەمنی کەتەقەیان کردووە بەسەر خۆپیشاندەرانی سەیدسادقدا فەرمانی مەرجەعی خۆیان جێبەجێکردووە کە بەشێکیان مەرجەعیان وەزارەتی ناوخۆیە بەشەکەی تریشیان دەزگای ئاسایشە.\nئاوێنە: دیاری رەفیق، قایمقامی قەزای سەیدسادق بۆ ده‌نگی ئه‌مریكا باس لە هەڵوێستی خۆی دەکات لەسەر تۆمارکردنی سکاڵای یاسایی لەسەری لەلایەن کەسوکاری قوربانیانی خۆپیشاندانەکانی مانگی رابردووی قەزای سەید سادق.\nدیاری رەفیق وتی: "له‌ڕووی یاساییه‌وه ته‌واوه ئێمه وه‌ك قایمقام سه‌رۆكی لیژنه‌ی ئه‌منین و سه‌رۆكی یه‌كه‌ی ئیدارین به‌ڵام ئه‌و حاڵه‌ته‌ی كه‌بوو به‌داخه‌وه ئێمه لێره‌وه جارێكی دیكه سه‌ری ڕێز و نه‌وازش بۆ ئه‌و قوربانیانه و بۆ كه‌سوكاریان داده‌نه‌وێنین، من بۆ خۆم هیچ گرفتێكم نییه وه‌كو سه‌رۆكی لیژنه‌ی ئه‌منی و سه‌رۆكی یه‌كه‌ی ئیداری ئه‌گه‌ر سكاڵایان تۆمار كردبێت به‌مافی خۆیان ده‌زانم به‌ڵام ئه‌وه‌ی كه‌جێگه‌ی نیگه‌رانی و تێبینیه بۆ ئێمه، من ئه‌و ڕۆژه‌ی كه‌ئه‌و دوو هاوڵاتییه له‌سه‌یدسادق به‌داخه‌وه گیانیان له‌ده‌ستداوه له‌و شاره‌دا نه‌بووم، وه كه‌سوكاری هه‌ردوو قوربانیه‌كه‌ش زانیاریان هه‌یه له‌سه‌ر ئه‌وه من بۆخۆم له‌وێ نه‌بووم ، له 7ی مانگ كاتێك كه باره‌گای حیزبی و داموده‌زگای ئیداری و ماڵه‌كه‌ی خۆشم سوتا، من ئه‌و ڕۆژه شاره‌كه‌م به‌جێهێشت، هه‌موو که‌سێك و ڕاگه‌یاندنه‌كانیش ئاگاداری ئه‌وه‌ن، بۆ ڕۆژی 8/12 ئه‌و "دوو گه‌نجه جوانه شه‌هیدكران " به‌ڕاستی بۆ ئێمه‌ش جێگه‌ی تێبینیه و پێمان سه‌یر بوو كه له‌كاتێكدا داموده‌زگای ئیداری و حیزبی هه‌مووی سوتێنرابوو، نه‌مانزانی هۆكار چی بوو له‌وه‌ی كه ته‌قه به‌ڕووی خۆپیشانده‌راندا كرا".\nقایمقامی سەید سادق ئەوەشی وت: "من له‌ڕووی یاساییه‌وه سه‌رۆكی لیژنه‌ی ئه‌منی و سه‌رۆكی یه‌كه‌ی ئیداریم به‌ڵام ئه‌و ڕۆژه بۆ ئێمه هیچ یه‌كێك له‌سه‌رۆكی یه‌كه ئیدارییه‌كان ده‌سه‌ڵاتی لیژنه‌ی ئه‌منیمان نه‌بوو بۆیه "ئیعازدان " به‌هێزی ئه‌منی به‌هیچ شێوه‌یه‌ك له‌لایه‌ن منه‌وه نه‌بووه".\nهەروەها دەڵێت: "من له 7ی مانگ له‌سه‌یدسادق بووم، هێزه ئه‌منییه‌كان بۆ بڵاوه‌پێكردنی خۆپیشانده‌ران ته‌قه‌كرا به‌سه‌ر ڕووی خۆپیشانده‌ران نه‌ك به‌ڕووی خۆپیشانده‌ردا به‌ڵام ئه‌م گه‌نجانه له 8 ی مانگدا "شه‌هید بوون " ئه‌و ڕۆژه‌ی كه ئه‌مان "شه‌هیدده‌بن" من له‌وێ نه‌بووم وه‌كو سه‌رۆكی یه‌كه‌ی ئیداری په‌یامه‌كه‌م داوه به‌پارێزگاری سلێمانی و مه‌رجه‌عی خۆم، دادگا و هێزی ئه‌منیم ڕاسپاردووه كه ڕۆژی دووه‌م له‌ناو سه‌یدسادق دا نه‌بووم بۆیە هیچ فه‌رمانێك له‌لایه‌ن ئێمه‌وە ده‌رنه‌چووه بۆ ته‌قه‌كردن له‌خه‌ڵكی "ڕه‌شوڕووت " و برسی ئه‌و شاره وه پێشمان وتوون ئێمه به‌رپرس نیین له‌ڕشتنی خوێنی خه‌ڵك له‌به‌رئه‌وه‌ی ئێمه به‌شه‌وه‌كه‌ی پێش كوژران و شه‌هیدبوونی ئه‌و كوڕانه ڕامانگه‌یاند ماڵه‌كه‌ی ئێمه سوتا بابه‌س بێت، باكوڕی خه‌ڵكی "شه‌هید نه‌كرێت " و خوێنی گه‌شی مناڵێكی ئه‌و شاره نه‌ڕێژرێت بۆیه داوامان كرد له هێزی ئه‌منی كه به‌هیچ شێوه‌یه‌ك ته‌قه به‌ڕووی خۆپیشانده‌راندا نه‌كه‌ن، به‌داخه‌وه بۆ ڕۆژی دواتر ئه‌و دوو حاڵه‌ته‌مان هه‌بوو كه ئه‌و دوو كوڕه گه‌نجه له‌و شاره "شه‌هیدكران".\nقایمقامی قەزای سەید سادق دەشڵێت: "من كه له‌وێ نه‌بووم ئاگاداری مه‌رجه‌عی خۆمم كردووه كه له‌وێ نیم و حكومه‌تیش ئاگاداربوو كه له‌وێ نه‌بووم، دووه‌م ئه‌وه ئیشی دادگایه كه یه‌كلایی بكاته‌وه ئایا كێ فه‌رمانی به‌ته‌قه‌كردن كردووه، له‌به‌رئه‌وه به‌شێك له‌و كه‌سانه‌ی كه له ڕۆژی دووه‌م و سێیه‌م ده‌ستگیركران بۆ دادگا سه‌لمێنراوه هێزه ئه‌منیه‌كانیش ئێستا ئاگاداری ئه‌وه‌ن كه‌به‌شێك له خۆپیشانده‌رانیش چه‌كیان پێ بوو، یه‌ك دوو گه‌نجیان چه‌ك و ده‌مانچه‌یان پێ بووه من ناڵێم ئه‌وانه‌ن به‌ڵام مه‌به‌ستم ئه‌وه‌یه تائێستا دیاری نه‌كراوه له‌به‌رئه‌وه‌ی هێزێكی ئه‌منی زۆر له‌وێ بووه له‌ئاسایش و پۆلیس و به‌رگری فریاكه‌وتن من نازانم كێ ته‌قه‌ی كردووه".\nلەوەڵامی ئەو پرسیارەی ئایا هیچ جێگرێک لەشوێنی تۆ نەبووە کەوەک خۆت دەڵێی رۆژی رووداوەکان لەقەزاکە نەبویت؟ لەوەڵامدا دیاری رەفیق وتی: "نه‌خێر قایمقام هیچ یاریده‌رێك یان هیچ جێگرێكم نییه كه‌كاره‌كانم بۆ به‌ڕێ بكات من ته‌نانه‌ت بۆ ڕۆژی دووه‌م هیچ ته‌له‌فونێكیشم نه‌كردووه له‌گه‌ڵ هێزی ئه‌منی، هێزی ئه‌منی فه‌رمانی سه‌روو خۆیان و مه‌رجه‌عی خۆیان جێبه‌جێ كردووه كه‌به‌شێكیان وه‌زاره‌تی ناوخۆن و به‌شێكیان ده‌زگای ئاسایشه مه‌رجه‌عیان، (به‌رگری فریاكه‌وتن و پۆلیسی چالاكی مه‌ده‌نی مه‌رجه‌عیان وه‌زاره‌تی ناوخۆیه ئه‌مه به‌و واتایه‌ی كه ئه‌وان فه‌رمانی سه‌روخۆیان جێبه‌جێ كردووه واته هیچ فه‌رمانێكی ئێمه وه‌كو قائیمقام وسه‌رۆكی یه‌كه‌ی ئیداری ئه‌و ڕۆژه جێبه‌جێ نه‌كراوه، له‌به‌رئه‌وه‌ی له‌ڕۆژی یه‌كه‌م هیچ هێزێكی ئه‌منی فه‌رمانی ته‌قه‌كردنی پێ نه‌بوو ته‌قه نه‌كراو كه‌سیش "شه‌هیدنه‌كرا "، ڕۆژی دووه‌م كه ئێمه له‌وێ نه‌بووین ئه‌و حاڵه‌ته ڕوویداوه، بۆیه له‌ڕووی یاساییه‌وه هیچ لێپرسراویه‌تیه‌ك لای ئێمه نییه له‌به‌رئه‌وه‌ی ئێمه مه‌رجه‌عی خۆمان كه پارێزگای سلێمانی و وه‌زاره‌تی ناوخۆیه و دادگایه، ئاگادارمان كردوون ئه‌و ڕۆژه‌ی كه ئه‌و حاڵه‌ته ڕوویداوه ئێمه له‌ئه‌ركدا نه‌بووین له‌به‌ر ئه‌وه من ماڵه‌كه‌م سوتێنرا، قائیمقامیه‌ت سوتێنرا وازم هێنا واته من شاره‌كه‌م جێهێشت له‌به‌رئه‌وه‌ی كه كوڕی خه‌ڵكی شه‌هید نه‌كرێت و خوێنی نه‌ڕژێنرێت. ئه‌گه‌ر مه‌به‌ستیش بوایه ڕۆژی یه‌كه‌م ئه‌و هه‌موو زیانه له قه‌زای سه‌ید سادق و له داموده‌زگای حیزبی و ئیداری و ماڵه‌كه‌ی منیش كه‌وت، ئه‌گه‌ر ئامانجمان خه‌ڵك كوشتن بووایه، به‌ڕاستی ئه‌و ڕۆژه ده‌كرا بۆیه پێمان سه‌یربوو له‌ڕۆژی دووه‌مدا ئه‌و حاڵه‌ته ڕوویداوه".\nلەوەڵامی ئەو پرسیارەی ئایا کەس دەستگیرکراوە لەسەر تەقەکردن لەخۆپیشاندەرانی سەیدسادق؟ لەوەڵامدا قائیمقامی قەزاکە وتی " نه‌خێر كه‌س ده‌ستگیرنه‌كراوه له‌ته‌قه‌كردن به‌ڕووی خۆپیشانده‌راندا چونكه تائێستا دیاری نه‌كراوه كێیە، ئه‌و ماڵانه كه‌به‌داخه‌وه ئه‌و كوڕانه‌یان "شه‌هیدكراون " دوێنێ سكاڵایان تۆمار كردووه".\nهەروەها دیاری ڕەفیق ئاماژەی بەوەشکرد "له‌حه‌ڤده‌ی شوباتیش خه‌ڵك "شه‌هیدكرا" له 2014ش له‌و شاره خه‌ڵك "شه‌هیدكرا " واته دیاریكراو نییه له‌ناو 300-400 كه‌س ته‌قه بكرێت، نازانرێت كێ ته‌قه‌ی كردووه، بۆیه دیاری نه‌كرێت به‌بۆچوونی من قورس ده‌بێت به‌ڵام ده‌كرێت له‌ڕووی یاساییه‌وه ئه‌و كه‌سه‌ی كه فه‌رمانی ته‌قه كردنی داوه، یاسا لێپرسینه‌وه له‌گه‌ڵ ئه‌و كه‌سه بكات به‌ڵام ئه‌گه‌ر كه‌سێك دیاری بكرێت كه ئه‌و فیشه‌كی ئاراسته‌ی یه‌كێك له‌خۆپیشانده‌ران كردبێت، باوه‌ڕم وایه تۆزێك دۆزینه‌وه‌ی قورس بێت وه له‌ملاولاشه‌وه ته‌قه کراوه هه‌ر هێزی ئه‌منی نه‌بووه خه‌ڵك و جێگه‌ی دیكه‌ش كردوویانه، به‌پێی ئه‌و لێكۆڵینه‌وانه‌ی كه ئێمه كردومانه بۆ نموونه هێزی ئه‌منی ئاگادارییان كردووین ته‌قه‌یه‌كی زۆر به‌ڕووی هێزی ئه‌منیشدا كراوه".\nئەو خەڵک و جێگەیەی تر کە خۆت دەڵێی تەقەیان کردووە کێن؟ لەوەڵامدا دیاری رەفیق وتی: "من ناڵێم خۆپیشانده‌ر بووه ڕه‌نگه ده‌ستێك هه‌بێت له‌ناو شاردا مه‌به‌ستی بووبێت له‌جێگه‌یه‌كی تره‌وه ئه‌و ئیشه‌ی كردبێت بۆ ئه‌وه‌ی كه‌خوێنی خه‌ڵك بڕژێت و دۆخی ئارامیی شاره‌كه تێكبچێت كه‌من ناڵێم خۆپیشانده‌ران به‌هیچ شێوه‌یه‌ك، دیارینه‌كراوه ئه‌و ده‌سته كێیه نازانم ڕه‌نگه خه‌ڵكی دیكه هه‌بێت".\nلەبەشێکی تری قسەکانیدا سەبارەت بەچارەنووسی سکاڵای قوربانیەکان، دیاری ڕەفیق دەڵێت: "چاره‌نوسی ئه‌و قوربانیانه دادگا بڕیارده‌دات دادگا بواری لێكۆڵینه‌وه‌ی فراوانه، ده‌بێت هه‌موو بواره ڵێكۆڵینه‌وه‌كانی خۆی له‌ڕوودان و شوێنی شه‌هید بوون و ئه‌و هێزه‌ی كه‌پارێزگاری كردووه له‌و شوێنه‌ی كه‌ته‌قه‌یان به‌ڕووی خۆپیشانده‌رداكردووه ده‌بێت لێكۆڵینه‌وه‌یه‌كی ورد و چڕ بكرێت، ده‌سه‌ڵاتی قه‌زایی و دادگا لێكۆڵینه‌وه‌ی وردی خۆی بكات كه به‌بۆچوونی من قورس ده‌بێت به‌ڵام هه‌موو شتێك ئه‌نجامی ده‌بێت ئه‌گه‌ر به لێكۆڵینه‌وه‌ی ورد كاری تێدابكرێت، ئه‌ركی دادگایه و له تایبه‌تمه‌ندی دادگایه كه له‌بواری لێكۆڵینه‌وه‌ی خۆی لێكۆڵینه‌وه له‌سه‌ر هه‌ر كه‌سێك بكات له‌سه‌ر سه‌رۆكی یه‌كه‌ی ئیداری و هێزی ئه‌منی".\nقایمقامی قەزای سەید سادق قسەکانی خۆی دووپاتکردەوە و وتی: "من سه‌رۆكی یه‌كه‌ی ئیداری ئاماده‌م بڕۆمه به‌رده‌می دادگا، ئه‌گه‌ر بۆ دادگا سه‌لمێنرا له‌وه‌ی كه من له‌و ڕۆژه له‌و شاره‌دا بووم و فه‌رمانی ته‌قه‌م كردووه، ئاماده‌م و قبوڵمه دادگا و یاسا هه‌رشتێك به‌سه‌ر مندا بسه‌پێنێت به‌ڵام وه‌كو باسم كرد ئێمه ئه‌و ڕۆژه له‌وێ نه‌بووین ، وه ئاماده‌ی هه‌ر ڕێكارێكی یاسایی-شین دژی ئێمه و دژی هه‌ر هێزێکی ئه‌منی بگیرێته به‌ر له‌لایه‌ن دادگاوه پێمان وایه كه‌دادگا سه‌روه‌ره هیچ كه‌سێكیش بۆی نییه دەستوەربداتە ئیشی دادگا".\nدیاری ڕەفیق ئەوە زیاتر وتی: "له‌به‌رئه‌وه‌ی من پرسم به مه‌رجه‌عی خۆم كردووه كه من ماڵه‌كه‌م سوتاوه بۆ ئه‌وه‌ی كوڕی خه‌ڵكی نه‌كوژرێت شاره‌كه‌م به‌جێهیشتووه له‌به‌رئه‌وه ئه‌و شه‌وه‌ی ئه‌و حاڵه‌ته ڕوویدا لێكدانه‌ویه‌كی هه‌ڵه له‌تۆڕی كۆمه‌ڵایه‌تی كرا كه ئێمه چۆن كرابووین به ئامانج بۆ ئه‌وه‌ی كه‌بێنه سه‌ر ماڵه‌كه‌مان بۆیه هه‌ر زوو له‌تۆڕی كۆمه‌ڵایه‌تی بڵاومان كردووه كه‌ئێمه به‌رپرس نین پێش كوشتنی ئه‌و كوڕانه ئامادەین ماڵ و حاڵمان بسوتێت به‌ڵام كوڕی خه‌ڵك په‌نجه‌ی خوێنی لێ نه‌یه‌ت".\nقایمقامی سەید سادق روونیکردەوە: "من ڕۆژی یه‌كه‌م ماڵه‌كه‌م سوتێنرا 7ی مانگ بوو، ئه‌و كوڕانه 8ی مانگ شه‌هید كران، واته ڕۆژی دووه‌م ماڵه‌كه‌ی من سوتا بوو. ڕۆژی یه‌كه‌م كه ماڵی ئێمه و قائیمقامیه‌ت ده‌سوتێت په‌نجه‌ی هیچ كه‌س خوێنی لێ نه‌هاتووه، ئه‌و گرته ڤیدیۆیه هی ڕۆژی یه‌كه‌مه و ته‌قه‌ش نه‌كراوه ته‌نها ده‌مانچه‌كه‌مان به‌ده‌سته‌وه‌یه به‌سه‌ر خۆپیشانده‌راندا و له‌لایه‌ن كۆمه‌ڵێك هێزی ئه‌منی بۆئه‌وه‌ی مناڵه‌كانم له‌ناو ماڵدا بێنه ده‌ره‌وه".\nقایمقامی سەید سادق زیاتر وتی: "به‌به‌ڵگه هیچ كه‌سێك ناتوانێت بیسه‌لمێنێت ئه‌و ڕۆژه‌ی كه ئه‌و كوڕانه "شه‌هیدبوون" من له‌سه‌یدسادق بووم. ئه‌وه‌ی كه‌گرته‌ی ڤیدیۆیی یان وێنه بێت با بڕواته به‌رده‌م دادگا ئه‌گه‌ر ڕێكه‌وتی 8ی مانگ بێت، دانده‌نێم به‌وه‌ی كه منم، به‌ڵام ئه‌وه هی 7ی مانگه، 7ی مانگیش ئه‌و كوڕانه له‌من ساغ و سه‌لیم تر بوون".\nبەڵام گرتەی ڤیدۆیی بڵاوکرایەوە دەوترێت تەقە دەکەیت؟ لەوەڵامدا دیاری رەفیق قایمقامی قەزای سەیدسادق دەڵێت: "نه‌خێر من به‌هیچ شێوه‌یه‌ك ته‌قه‌م به‌سه‌ر هیچ كه‌سێكدا نه‌كردووه ته‌نها ده‌مانچه‌م به‌ده‌سته‌وه‌یه بۆ ئه‌وه‌ی مناڵه‌كانم بێنه ده‌ره‌وه ئه‌و گرته ڤیدیۆیانه‌ی به‌شێكیان ده‌ستكاری كراون به‌شێك له‌نامه‌ی ئێمه ده‌ستكاری كراوه فۆتۆشۆپ كراوه و هیچی وا نییه، وه ئێمه له‌كاتی خۆیدا وه‌ڵاممان ده‌بێت و له ڕاگه‌یاندنیشدا باسی ده‌كه‌ین كه هیچ په‌یوه‌ندیه‌كی به ئێمه‌وه نییه".\nدیاری رەفیق باسی لەوەشکرد کە چەندین جار داوای دەستەلەکارکێشانەوەی کردووە بەڵام حکومەت قبوڵی ناکات لەو ڕوەوە دەڵێت: "من له ساڵی 2014 قایمقامم، له 2018 حه‌وت جار داوای وازهێنانم له پۆسته‌كه‌م كردووه داومه به پارێزگای سلێمانی و مه‌رجه‌عی خۆم و ئه‌نجوومه‌نی وه‌زیران كه بمبه‌خشن له پۆسته‌كه‌م له 2018 هه‌تا 2020 حه‌وت جار داوام كردووه، بۆ ئێستا داوا ناكه‌م دیاره شتێكی تێدایه بابه‌ته‌كه خۆشی مێز و كورسی نییه ته‌نها ئامانجمانه كه دۆخی شاره‌كه بگه‌ڕێته‌وه دۆخێكی ئاسایی خۆی. ئێمه حكومه‌تیشمان ئاگادار كردۆته‌وه كه‌سێكی تر دیاری بكات بۆ قایمقام، ناكرێت بۆشایی یاسایی دروست بێت رۆژانه موراجعێكی زۆر هه‌یه ئیشی و كاری هه‌یه، ئێستاش حكومه‌ت خه‌ڵك دانامه‌زرێنێت قائیمقام دانامه‌زرێنێت، وه ئێمه ڕامانسپاردوون كه‌سێك دیاری بكرێت بۆ جێگه‌كه‌مان وه لایه‌نی به‌رپرس كه‌پارێزگای سلێمانی و ئه‌نجوومه‌نی وه‌زیران و وه‌زاره‌تی ناوخۆشمان ئاگاداركردووه كه‌ته‌نها مه‌به‌ستمانه ئیشی هاوڵاتیان نه‌وه‌ستێت ده‌نا ئه‌وه نه‌بێت ئه‌وه‌نده دڵمان خۆش بێت به‌و كورسی و مێزه كه‌جێی نه‌هێڵین".\nهەروەها وتیشی: "ئه‌گه‌ر وانه‌بووایه سه‌د له‌سه‌د ده‌ستم له‌كارده‌كێشایه‌وه. ئه‌و دوو كه‌سه‌ی كه "شه‌هیدبوون " هه‌ردووكیان كه‌سوكارو خزمی خۆمن، له نه‌خۆشخانه‌ش له‌گه‌ڵیاندا بووم په‌یوه‌ندیمان هه‌بووه سه‌ره‌خۆشیم لێكردوون ئاماده‌یی هه‌موو شتێكم بۆ ده‌ربڕیون نه‌ك هه‌ر بۆ "شه‌هیدبوونیان " بۆ حاڵه‌تی سوتاندنی یه‌ك بینای حكومه‌ت من ئاماده‌یم نه‌بووه له‌سه‌ر كورسیه‌كه‌م بمێنم، من كاتێك ئه‌مه ڕووینه‌داوه من داوای وازهێنانم كردووه، جا ئێستاش كه ئه‌و حاڵه‌تانه ڕوویداوه و جه‌رگی دایكی ئه‌و دوو كوڕه سوتابێت هه‌زار پۆست ده‌كه‌م به‌قوربانی یه‌ك دڵۆپ له‌خوێنی ئه‌وان بۆیه مانه‌وه‌ی من ته‌نها له‌سه‌ر فه‌رمانی حكومه‌ته تا ئه‌و كاته‌ی كه‌سێك دیاری ده‌كرێت، ئه‌و كاته من له گۆنگره‌یه‌كی ڕۆژنامه‌نوسیدا، هه‌موو شته‌كان ڕوون ده‌كه‌ینه‌وه وازیش ده‌هێنیین و هه‌موو پۆست و داموده‌زگای ئیداری وحیزبیش ده‌كه‌ین به‌قوربانی نینۆكی مناڵێكی ئه‌و شاره".\nدارایی پەرلەمانی عێراق پێشبینی دەكا لەكۆبونەوەی داهاتودا لەگەڵ وەفدی هەرێم بگەنە رێككەوتن \nخالید شوانی: هەرێم یەك ملیۆن 230 هەزار موچەخۆری هەیە بەڵام عێراق 10 ملیۆن موچەخۆری هەیە\nپێشمەرگەیەك دوای وەگرتنی موچەكەی بەڕوداوی هاتوچۆ گیانی لەدەستدا


یونیسێف: بەهۆی کۆرۆناوە 800 ملیۆن منداڵ لەخوێندن بێبەشن\n08/04/2021 139 جار خوێندراوه‌ته‌وه\nڕێکخراوی یونیسێفى سه‌ر به‌نەتەوەیەکگرتووەکان ئاشكرایكرد، بەهۆی بڵاوبوونەوەی ڤایرۆسی کۆرۆنا 800 ملیۆن منداڵ لەسەرتاسەری جیهان لەخوێندن بێبەشبوون، جه‌ختیشیكردۆته‌وه، "بەشێکی زۆر لەوانەش مەترسیی ئەوەیان لەسەرە کە بەشێوەیەکی یەکجارەکیی نەگەڕێنەوە بۆ قوتابخانەکان".\nڕۆبێرت جینکینز سەرۆکی بەشی فێرکردن لەڕێکخراوەکە وتویەتی:"لە90 وڵاتی جیهاندا قوتابخانەکان هێشتا بەداخراوی ماونەتەوە یان خوێندنێکی تێکەڵ پیشکەشدەکەن واتە بەشێکی بەشێوەی خوێندنی ئۆنلاین‌و بەشێکی تریش بەشێوەی خوێندنی ناو کەمپەس".\nجەختیشیکردۆتەوە، پرۆسەی کەرەنتینەو ڕێکارەکانی خۆپارێزی دژ بەکۆڕۆنا بەشێوەیەک پرۆسەی خوێندنی پەکخستووە کە مەزەندە ناکرێت.\nبەرپرسەکەی یونیسێف ئەوەشی وتووە، "پێشتر هەرگیز بیرمان لەوەنەکردۆتەوە کە داخستنی دەرگای قوتابخانەکان بەو جۆرە درێژبێتەوە، بەشێوەیەک لەهەموو ئەو سیناریۆیانەی پلانمان بۆدانابوو، هەرگیز گریمانەیەکی لەو جۆرەمان نەکردوە".\nئاماژەی بەوەشکردووە، "لەلوتکەی بڵاوبوونەوەی ڤایرۆسی کۆڕۆنا، نزیکەی ملیارێک‌و 600 ملیۆن منداڵ لەچوون بۆ قوتابخانە بێبەشبوون، بەڵام دوای ساڵێک هێشتا 800 ملیۆن منداڵ بەدەست پەککەوتنی تەواوەتیی یان بەشەکی خوێندنەوە دەناڵێنن".


ANF | خیانەت\nبە هیوای ئەوەی خیانەتی کوردی کە بە هارپاگۆس دەستیپێکردبوو، بە تێکۆشانی ئازادی گەلی کورد کۆتایی پێبهێنرێت...\nگوڵستان چیا ئیکە\nسێشه‌ممه, 25 Feb 2020, 12:08\nئەنەکەسە لە ڕۆژئاوا هەندێک حزبی بێهێزی کۆکردووەتەوە، لەگەڵ وەزیری دەرەوەی تورک چاوپێکەوتنی ئەنجامدا. دوای چاوپێکەوتنەکە هەندێک لێدوان بڵاوکرانەوە و ئێمەی تووشی سەرسوڕمان کرد. وەک ئەوەی گاڵتە بە گەلی کورد بکەن، دەڵێن: تورکیا لە سوریا لەدژی مافەکانی گەلی کورد نییە. ئەوانەی ئەم لێدوانانەیان بینی، بە خۆیان دەڵێت، باشە ئەمانە کەی کوردن! بەڵام دەبینن هەندێک کەسی بەم شێوەیە کە بەدوای بەرژەوەندی خۆیان و بەدوای هەندێک حسابی هەرزانن لەگەڵ دوژمنانی کورد دەجووڵێنەوە.\nئەنەکەسە دەڵێت دەوڵەتی تورک لە ڕۆژئاوا و سوریا لەدژی مافەکانی گەلی کورد نییە. با سەیری هەندێک قسە و کردەوەکانی دەوڵەتی تورک لە ڕۆژئاوا بکەین و لە هەمانکاتدا وەبیری ئەوان بهێنینەوە. کاتێک لە ڕۆژئاوا کورد لە سەر خاکی خۆی بێکێشە دەژیا، بوون بە سەروەر و لە کانتۆنەکانیان خۆیان، خۆیان بەڕێوەدەبرد، ئەی دەولەتی تورک نەبوو دەیوت، "ئەو هەڵەیەی لە باکووری عێراق کردمان لە باکووری سوریا دووبارەی ناکەینەوە؟ باسە ئەوان نەیانوت، کۆبانی شاری کورد نییە، ئەم شارە عەین و عەرەبە؟ باشە نەیانوت، ئێمە ڕێگا بە ڕێڕەوێکی کوردی نادەین و باشە هەرێمەکانی نێوان کۆبانی و عەفرینیان داگیر نەکرد؟ ڕاستە لە گرێ سپی و سەرێکانی ژمارەیەک عەرەب دەژین، بەڵام دەوڵەتی تورک ئەمەی وەک بیانۆ پیشاندا و وتی، "سەرێکانی و گرێ سپی شوێنی عەرەبە و بەم شێوەیە بۆ داگیرکاری زەمینەی دروست کرد و بە ڕەوا پیشانی دا. ئەی لە عەفرین، سەرێکانی و گرێ سپی بە هەزاران کەس ئاوارەنەبوون و لە جێگەیان چەتە و خانەوادەکانیان جێگیر نەکران؟ ئەی دەوڵەتی تورک بە هەزاران مەدەنی و شەڕڤانی شەهید نەکرد؟ ئەی زوڵم و ئەشکەنجەی ئەم دەوڵەتە لە کورد لە ڕاگەیاندنەکانی جیهاندا پیشان نەدرا؟ ئەمە چەند نمونەیەکی کردەوەکانی دەوڵەتی بکوژی تورکە. بۆیە دەپرسین، ئەوانەی ئەم قسانە دەکەین و ئەم زوڵمە ئەنجامدەدەن، چۆن لە دژی مافەکانی گەلی کورد نین؟ وتنی قسەیەکی بەم شێوەیە خیانەتە، بچووک بوونە. خیانەتی هارپاگۆس فەرماندەی مادە کە ڕێگایدا فارسەکان ماد یان کوردستان داگیر بکەن و لەبەر کردەوەکانیان بچووک ببن. لەبەرئەوەی لەو سەردەمەدا نە دەوڵەت – نەتەوە و نە سیاسەتی قڕکردن هەبوون.\nدیارە ئەو خیانەتکارانەی کە دەڵێن، ئێمە سەر بە پەدەکەین و دەزانرێت لە قسەی پەدەکە ناچنە دەرەوە،هەڵوێستی دەوڵەتی تورکیایان لە کاتی ڕیفراندۆمی ٢٠١٧ دا لەبیرکردووە یان نایانەوێت بیبینن! مەسەلەیەکی کۆنی کورد هەیە کە ئەم دۆخە باش شیدەکاتەوە، 'کەوی نەیار، خایینی قەومی خۆیەتی'.\nئەم مەسەلەیە ڕاستی ئەو کەسانە زۆر باش ئاشکرا دەکات. ڕاستی ئەوان و کەوەکە زۆر بەیەکەوە دەگونجێن. ڕاوچیەکان هەندێک کەو دەگرن و پەروەردەیان دەکەن بۆ ئەوەی بخوێنن. دواتر کەوەکان لە بناری شاخێک دادەنێن و دەست بە خوێندن دەکەن. ڕاوچی تەڵەکانی جێگیر دەکات . بە خوێندنی کەوەکانی ناو قەفەسەکە، ژمارەیەک کەوی تر بەرەو تەڵەکان دێن و کەوە خافڵەکان دەبنە ڕاوی ڕاوچیەکان. دەکەونە داوەکەوە یان دەکوژرێن. قسە و کردەوەکانی ئەنەکەسە ڕێک لەو کەوەی ناو قەفەسەکە دەچن. دەبنە هاوبەشی قڕکردنی کورد. خۆی دەوڵەتی تورک دەڵێت، من لەدژی کورد نیم. لەدژی تیرۆریستەکانم و بەم شێوەیە کورد قڕ دەکات. ئەنەکەسە سەرکێشی بۆ سیاسەتەکی دەوڵەتی تورک دەکات و بە ڕەوا پیشانی دەدات.\nئێمە دەمانزانی بەم شێوەیەن، بەڵام ڕای گشتی جیهان باشتر ئەوانی ناسی. لە هێرشە داگیرکەریەکانی دەوڵەتی تورک لە عەفرین و سەرێکانی و گرێ سپی و بە گشتی ڕۆژئاوادا ئەنەکەسە هاوبەش و تاوانبارە. ئەنەکەسە و دەوڵەتی تورک بۆ ئەوەی بەڕێوەبەرایەتی خۆسەری ڕۆژئاوا و باکوور و ڕۆژهەڵاتی سوریا لەناوببەن، بەیەکەوە دەجووڵێنەوە. سەرەتا لە عەفرین و دواتر لە هەموو ڕۆژئاوا و باکووری ڕۆژهەڵاتی سوریا لە ڕژاندنی خوێنی کورددا دەستی ئەنەکەسە هەیە. لە دەستی ئەنەکەسەدا خوێنی کورد، ژن، پیر و ئیختیار و گەنجی کورد هەیە. لێدوانەکانی ئەنەکەسە لە تورکیا، لە هەمانکاتدا نیشانەی ڕەوایەتیدانە بە هێرشی نوێی قڕکردنی دەوڵەتی تورک لە دژی باکوور و ڕۆژهەڵاتی سوریا. زەمینەی سیاسی و دەروونی هێرشەکان بەم شێوەیە ئامادە دەکرێت. پێویستە هەموو کوردێک باش بزانێت ، هاوبەشی تاوان، ڕەواکار، هاندەری هێرشەکانی سەر باکوور و ڕۆژهەڵاتی سوریا ئەنەکەسەیە.\nئەم هەڵوێستە لە هەمانکاتدا وڵامی ئەنەکەسەیە بۆ هەوڵەکانی بەڕێوەبەرایەتی خۆسەری باکوور و ڕۆژهەڵاتی سوریا بۆ یەکێتی ناوخۆیی. ئەنەکەسە دەیەوێت لە تەنیشت دەسەڵاتی فاشیست و دوژمنی کوردان ئاکەپە مەهەپە جێی خۆی بگرێت. هەندێک لایەن لە ناو ئەنەکەسەدا دەیانەویت لە ڕۆژئاوا لە ناو یەکێتی کورددا جێی خۆیان بگرن. بەڵام ئەو خایینانەی لەگەڵ دەوڵەتی تورک قسەیان کرد ئاشکرایان کرد کە مقاشی دەستی دەوڵەتی تورکن. پێویستە هەموو کوردێک ئەو کەس و لایەنانەی لەگەڵ دەوڵەتی داگیرکەری تورک دەجوولێنەوە، ڕسوا بکەن.\nئەو خایینانەی ئەنەکەسە لە ئەنقەڕە بەو شێوەیە قسە دەکەن و پەدەکەش لە بەرانبەر ئەو سیاسەتانە بێدەنگە. پەدەکە بە هۆی ئەو پەیوەندیەی لەگەڵ دەوڵەتی تورک هەیەتی، لە بەرانبەر ئەو جۆرە سیاسەت و لێدوانانە بێدەنگە. بەڵام بە هیچ شێوەیەک لە لایەن گەلی کوردەوە قبوڵ ناکرێت. ئەمەش بە واتای ئەوە دێت، پەدەکە هێرشەکانی سەر گەلی کورد ئاسایی و ڕەوا دەبینێت. دۆخێکی وەک 'سکوت ئیقڕار' هەیە. خۆی زانیاری لەسەر ئەوە هەیە کە دەڵێن، پەدەکە ڕێگا نادات ئەنەکەسە لە ڕۆژئاوا بەشداری لە خەباتی یەکێتی نەتەوەیی ببێت. دۆخ و هەڵوێستی ئێستای ئەنەکەسە ئەو زانیاریانە پشتڕاست دەکاتەوە.\nسەرچاوە: یەنی ئوزگور پۆلیتیکا\nشەڕڤانانی یەپەژە 'نەمامی ئازادی و هەبوونیان' ناشت\nداگیرکەران لە گرێ سپی ٣ هاووڵاتییان کوشت\nلە رۆژئاوای کوردستان بە ناشتنی نەمام ٤ی نیسان پیرۆز کرا\nگوندەکانی گرێ سپی تۆپباران دەکرێن


هه‌رێمه کوردیـیه‌کان, ٠٢ ی مانگی دوو ٢٠١٥\nهێزه‌کانی یه‌په‌گه و یه‌په‌ژه به پاڵپشـتی هێزی پـێشمه‌رگه و فڕۆکه جه‌نگیـیه‌کانی هاوپه‌یمانان به ڕابه‌رایه‌تی ئه‌مه‌ریکا توانیان گوندی شێران که گه‌وره‌ترین گوندی کۆبانی‌یه له ده‌سـتی چه‌کدارانی داعش ڕزگاربکه‌ن\nڕاپـۆرتێـک سه‌باره‌ت به سه‌ردانه‌که‌ی وه‌زیری ده‌ره‌وه‌ی نه‌مسا بۆ هه‌رێمی کوردسـتان\nوه‌زیری ده‌ره‌وه‌ی نه‌مسا ئامانجی سه‌ردانه‌که‌ی ڕوونکرده‌وه که ده‌یانه‌وێت له نزیکه‌وه به دوای بارودۆخی هه‌رێم و پـێشـهاته‌که‌ی شه‌ڕی داعش و ڕه‌وشی عێراق و ناوچه‌که‌دا به گشـتی بچنه‌وه\nدەزگەهێ (روانگە) یێ خێرخوازى و مروڤاتى کەمپەک نو بۆ ئاوارەیێن شنگالێ ڤەکر، ئەوێن تا نوها د چ کەمپان دا نەهاتینە حەواندن\nبەرپرسە سەربازیەکانى پارێزگاى کەرکوک، ئاشکرای دەکەن تەرمى 100 چەکدارى داعشیان لەبەردەستدایە ، کە زۆربەیان چەکدارى بیانى بوون و هیچ ناسنامەیەکیان پێ نەبووە\nده‌وڵه‌تی ئیسلامی دان به شکسته‌که‌یدا ده‌نێت له کۆبانی\nئه‌ندامانی ڕێکخراوه‌ی ده‌وڵه‌تی ئیسلامی بۆ یه‌که‌م جار دانیان به‌وه‌داناوه له کۆبانی شکستیان هێناوه.\nژه‌نه‌راڵێک و 8 جه‌نگاوه‌ری کورد له که‌رکوک ده‌کوژرێن\nکاربه‌ده‌ستانی عێراقی ده‌ڵێن میلیشیاکانی ده‌وڵه‌تی ئیسلامی گه‌وره سه‌رکرده‌یه‌کی له‌شکریی و به‌لانی که‌میش 8 جه‌نگاوه‌ری تری کوردیان کوشتووه.\nشەوى رابردوو چەکدارەکانى داعش لە چەندین قۆڵەوە پەلامارى سەنگەرەکانى هێزى پێشمەرگەیان لە رۆژئاواو و باشورى رۆژئاواى کەرکوک داوە و تا ئامادەکردنى ئەم هەواڵە شەڕ لەنێوان پێشمەرگە و داعش بەردەوامە\nماوەى ساڵێکە ته‌نها دوو به‌کرێگیراوی تۆمەتبار بە ئەنفال ده‌سـتگیرکراون\nحکومەتى هەرێمی کوردسـتانی عێراق کۆتایى بە هەڵمەتى دەستگیرکردنى ئەو جاش و مستەشارانە هێناوه کە تۆمەتبارن بە ئەنفال، لە کاتێکدا لە هەڵمەتەکەدا تەنها دوو تۆمەتبار دەستگیرکراون\nفه‌رمانده‌ی یه‌په‌گه له کۆبانی: به ناوی مرۆڤایه‌تیـیه‌وه به‌رگری له کۆبانی ده‌کرێت\nمه‌حمود به‌رخودان فه‌رمانده‌ی هێزه‌کانی یه‌په‌گه له کۆبانی ده‌ڵێت ئه‌و به‌رگریـیه مێژویـیه‌ی له‌م شاره‌دا له دژی دوژمنێـکی دڕنده‌ی وه‌کو داعش کرا له‌سه‌ر بنه‌مای تێـکۆشـان و خه‌باتی مرۆڤایه‌تیـیه\nئه‌نوه‌ر موسلیم سه‌رۆکی ده‌سـته‌ی به‌ڕێوه‌به‌رایه‌تی کانتۆنی کۆبانی جارێـکی دیکه پـێرۆزبایی له گه‌لی کورد و هێزه‌کانی هاوپه‌یمانان به ڕابه‌رایه‌تی ئه‌مه‌ریکا کرد به بۆنه‌ی ڕزگارکردنی ته‌واوی شاری کۆبانی له چه‌کدارانی داعش


ژینگەی کوردستان لەبەردەم نووکی هێرشەکانی ڕێژیم – کوردستان و کورد\nژینگەی کوردستان لەبەردەم نووکی هێرشەکانی ڕێژیم\nڕێژیمی داگیرکەری کۆماری ئیسلامیی ئێران لە درێژەی پیلانەکانی خۆیدا جارێکی تر نووکی هێرشەکانی ڕووبەڕووی ژینگە و سروشتی کوردستان کردۆتەوە و خەڵکی کوردستانیش لە بەرپەرچدانەوەی ئەو هێرشانەدا بەردەوامن.\nبەپێی ڕاپۆرتی ئەنجومەنی پارێزەرانی ژینگەی بانە ــ “پاژین”، ڕۆژی شەممە ٢٩ی خەزەڵوەری ١٤٠٠ی هەتاوی، جارێکی تر ژینگە و سروشتی کوردستان کرایەوە ئامانجی بەکرێگیراوانی ڕێژیمی ئێران و لە درێژەی بڕینی داری دارستانەکانی زاگرۆس، ئەمجارە دارەستانی شاری بانە کراونەتە ئامانج و چەندین ماشینی بارهەڵگری گەورە لە دارە بڕدراوەکانی دارستانەکانی ئەو شارە بۆ ناوەندی ئێران گوازرانەتەوە و ئەندامانی ئەو ئەنجومەنە، توانیویانە دەست بەسەر یەکێک لەو ماشینە بارهەڵگرانەدا بگرن.\nهەر لە پێوەندیی لەگەڵ ئەنجومەنی پاژینی بانە، ئەو ئەنجومەنە ڕۆژی دووشەممە ۲٤ی خەزەڵوەری ۱٤٠٠ی هەتاوی، لە ڕاگەیەندراوێکدا گەڵاڵەیەکی لەژێر ناوی “گەڵاڵەی مافی دەستپێڕاگەیشتنی شارۆمەندانی بانەیی بە ئاوی خاوێن و تەندروست” ئامادە کردووە و بە مەبەستی پاڵپشتیی خەڵکی بانە لەو گەڵاڵەیە و کۆکردنەوەی واژۆی خەڵکی ئەو شارە، لە پارکی “شار”ی بانە کەمپەینێکی ڕێک خستووە کە تاکوو ڕۆژی دووشەممە، ٣٠ی خەزەڵوەر، درێژەی هەیە.\nلە بەشیکی ڕاگەیەندراوەکەدا هاتووە: “داوا لە هەموو خەڵکی بانە و بەرپرسانی ئیداری، گرووپە وەرزشی و شاخەوانییەکان، ئەنجومەنە خەڵکییەکان، گرووپەکانی هەڵپەڕکێ و تێکڕای خەڵک، بازاڕییان و ژن و پیاو و لاو و پیر دەکەین کە لەم گەڵاڵەیە بە کۆکردنەوەی واژۆ بە مەبەستی مافی دەستپێڕاگەیشتنی شارۆمەندانی بانەیی بە ئاوی خاوێن و تەندروست لە تۆمارێک کە ئەنجومەنی پاژین بۆ ئەم کارە گرینگە وەگەڕی خستووە، بەشداری بکەن و هیوادارین بتوانین بە کۆکردنەوەی هەرچی زیاتری واژۆ، دەنگمان بەهێزتر بکەین بۆ گەیاندنی داخوازییەکەمان”.\nلەم چوارچێوەیەشدا کۆمەڵیکی بەرچاو لە خەڵکی شاری بانە بە هەموو چین و توێژەکانەوە بەشدارییان لەو کەمپەینەدا کردووە و ئەو گەڵاڵەیان واژۆ کردووە.\nتاگی بابەت: بانەزاگرۆسکوردستانکۆماری ئیسلامیی ئێران


ڕاپۆرتێک سەبارەت بە کوژرانی مینا شەیخی، هاوڵاتیی کورد لەمیانەی خۆپیشاندانەکانی تاران | KHRN\nماڵ هه‌واڵه‌کانئازادیئازادی کۆبوونه‌وه\tڕاپۆرتێک سەبارەت بە کوژرانی مینا شەیخی، هاوڵاتیی کورد لەمیانەی خۆپیشاندانەکانی تاران\nڕاپۆرتێک سەبارەت بە کوژرانی مینا شەیخی، هاوڵاتیی کورد لەمیانەی خۆپیشاندانەکانی تاران\nبەگوێڕەی ئەو زانیارییانەی بە دەستی تۆڕی مافەکانی مرۆڤی کوردستان گەیشتووە، مینا شەیخی لەگەڵ ئەندامانی بنەماڵە و دراوسێکانی لە سەربانەوە سەرقاڵ بە سەیرکردنی خۆپیشاندا بووە کە تەقەی لێکراوە و سێ گولـلە بەر دڵی کەوتووە.\nدەگوترێت مینا شەیخی لەلایەن بنەماڵەکەیەوە براوە بۆ نەخۆشخانەی “فەیازبەخش”ی تاران بەڵام پێش گەیشتن بۆ نەخۆشخانەکە گیانی بەختکردووە. هێزە ئەمنییەکان دەستبەجێ خۆیان گەیاندووەتە نەخۆشخانەکە و تەرمەکەیان بۆ پزیشکی دادی بەهەشتی زەهرا (گۆڕستانی گشتیی تاران) گواستووەتەوە.\nسەرچاوەیەکی باوەڕپێکراو لەو بارەیەوە لێدوانی بۆ تۆڕی مافەکانی مرۆڤی کوردستان دا و گوتی: “سێ ڕۆژ پاش گیان بەختکردنی مینا شەیخی، تەرمەکەی ڕادەستی بنەماڵەکەی کراوەتەوە و هەڕەشە لە ئەندامانی بنامەڵەکە کراوە بە هیچ شێوەیەک لەو بارەیەوە لێدوان بۆ دەزگا ڕاگەیەندنەکان نەدەن. تەنانەت بەڵێننامەی نووسراو لە چەند ئەندامی بنەماڵەکەش وەرگیراوە”.\nتەرمی مینا شەیخی پاش ئەوەی ڕادەستی بنەماڵەکەی کراوەتەوە براوە بۆ شاری سەقز و لە گۆڕستانی ئەو شارەدا بەخاک سپێردراوە.\nجێگەی ئاماژەیە کە مینا شەیخی لە چەند ساڵ پێش ئێستاوە هاوسەرەکەی لەدەستدابوو و بەتەنیا سەرپەرستیی شەش منداڵەکەی لە ئەستۆ گرتبوو.\nئەو سەرچاوەیە هەروەها لە کۆتاییدا زیادیکرد: “پێشتریش برایەکی مینا شەیخی بەناوی ئەمین شەیخی کە ئەندامی یەک لە حزبە کوردستانییەکان بوو لە تێکهەڵچوونێکدا لەگەڵ هێزە سەربازی و ئەمنییەکانی کۆماری ئیسلامیدا گیانی لەدەستدابوو. هەروەها برایەکی دیکەشی بەناوی محەمەد شەیخی بەهۆی چالاکییە سیاسییەکانییەوە دەستبەسەر و پاشان لەسێدارەدرابوو”.\nخۆپێشاندانەکانی ئێرانمینا شەیخی


بۆ پەژاك گریدراوی بارزانی لەسوپای پاسداران باشترە\n21:54 - 30 جۆزەردان 2715\nلە ٢٤/٣/٢٠١٥دا لەمیدیاكانەوە گوێ بیستی هێرش كردنی گەریلاكانی پەكەكە بۆسەر پێشمەرگە‌كانی حیزبی دێموكرات لەچیای كێلەشینی ناوچەی سنوری باشور و ڕۆژهەڵاتی كوردستان و شەهیدبونی پێشمەرگەیەكی حدكا بەناوی(قادر كەریمی) و برینداربوونی چەندانێكی دیكە لە هەردولا بوین، ئەم هەواڵە ئەگەرچی مایەی نیگەرانی گەلی كورد و خۆشحاڵی دوژمنان هیچ دەسكەوتی بەدواوە نەبوو، بەڵام هەرزوو هەردولا یەكەم دانیشتنیان بەمیانگیری حكوومەتی هەرێم لەهەولێر و دانیشتنی دووەم لەشارۆچكەی كۆیە بەبێ میانگیری نوێنەری حكوومەتی هەرێم ئەنجامیاندا!؟ بۆ ڕونتر دوین لەبارەی دانیشتنی كۆیەوە بەپێی ململانێی پارتی و پەكەكەوە لەئاست چوار پارچەكەی كوردستاندا ئەكرێ داواكاری پەكەكە بوبێ نەك حیزبی دێموكرات!؟\nبەهەرحاڵ..ئەوەی مایەی سەرسوڕمان و گومانە لەدوای بێدەنگی پەكەكەو حدكا لەو ڕوداوە ئەمڕۆ ٢٠/٦/٢٠١٥ ئەنجومەنی پارتی ژیانی ئازادی كوردستان – پژاك وەك باڵێكی پەكەكە بۆ ڕۆژهەڵاتی كوردستان لە بەیاننامەیەكیدا وێڕای گەف كردنی لەهەردوو(حیزبی دیموكرات – حدك و حدكا ) هەروەها هەردولا بەگرێدراوی پارتی و بارزانی كۆماری ئیسلامی ئێران ناودەبات!؟ لێرەدا پێویستە پژاك بەر لەدەركردنی هەرجۆرە بەیاننامەیەكی لەو شێوەیە ئامانج لەدامەزراندن و ڕاگەیاندنی خۆی وەك باڵێكی پەكەكە بۆ ڕۆژهەڵاتی كوردستان بۆ كۆمەڵانی خەڵك ڕون بكاتەوە ، لەكاتێكدا ئەندام و كادرانی پەكەكە بەبێ هیچ ڕوسوماتێكی یاسایی لەشارو شارۆچكەكانی وڵاتی ئێراندا دەسوڕێنەوەو بارەگاكانی خۆشیان بەبێ هیچ مەترسیێك لەناوچە شاخاویەكاندا بەدی ئەكرێن، خۆ ئەگەر وەڵام لەپێناو ئامانجە نەتەوەیی و نیشتمانیەكانی گەلی كورددا بێ لەو بەشەی كوردستان ئەی چۆن و بەچ نرخێك حكومەتی تاران ئەو هەموو هاوكاریە پێشكەش بەپەكەكە ئەكات؟؟ بەڵام ئەم ئاماژەیە بۆ حیزبی دێموكرات بە درێژایی مێژوی بەتایبەتی لەماوەی ٢٠ ساڵی ڕابردوودا نەك هەردەیان كادر و پێشمەرگەیان لەناو هەرێم- شاری سلێمانیدا تیرۆركراون، بگرە لە ٢٦/٦/١٩٩٦دا سوپای پاسداران بەڕێنمونی هێزەكانی یەكێتی هاتەناو قوڵایی خاكی هەرێمەوە بۆ بوردومان كردنی بنكەو بارەگاكانی حدكا لە شارۆچكەی كۆیەو بگرە هەر لەوساڵەدا مەفرەزەیەكی دیكەی حدكا لەكاتی گەڕانەوەیان بۆناو خاكی هەرێم لەسنوری قەزای هەڵەبجەی ئەوكات لەلایەن لایەنێكی ئیسلامیەوە ڕادەستی كۆماری ئیسلامی ئێران كرانەوە!؟\nسەبارەت بەگرێدانی پارتی بە بەرپرسانی حكوومەتی تارانەوە كەلەم چەند ڕۆژەدا هاتنە دیداری بارزانی هەموو لایەك ئەو ڕاستیە باش دەزانن پارتی تا هەنوكە لە دابەش بوونی دوو جەمسەرگیری پارتەكانی هەرێم و پارچەكانی دیكەی كوردستاندا ڕابەرایەتی جەمسەری توركیاو ئەوروپاو ئەمەریكا دەكات تاوەكوو پارتەكانی دیكەو ئێران و مۆسكۆ لەناوچەكەدا، لێرەدا سەرەتای سیناریۆكەی(پەكەكەو پژاك)مان بۆ ڕوندەبێتەوە كە لەپێناو دوو ئامانجدایە.\nیەكەم: ڕادەست كردنی شەڕی( حدكا ) لەلایەن پەكەكەوە بەپژاك بۆ ئەوەی پەكەكە خۆی لەو بەرپرسیاریەتی تۆمەتباری خۆی لەو ڕوداوەی كێلەشین بەدەربخاو دواتر ڕۆڵی میانگیری لەنێوان حدكا و پژاكدا بگێڕێ و بەهۆیەوە پاشەكشە بەحدكا و پژاك دەكات كەئەم ئاماژەیە لەبەرژەوەندی حكوومەتی تاراندایەو هەروەها ڕادەست كردنی شەڕی حدكا بەپەكەكە لەلایەن بەرپرسانی حكوومەتی تارانەوە كاریگەری نەرێنی لەسەر جەمسەرەكەی ئێران ئەبێ لەناوچەی شەنگال و لەوڵاتی سوریادا ئەبێ .\nدووەم: بەهۆی ئەو پشتیوانیە سەربازیە نێودەوڵەتیەوە ئەمڕۆ وڵاتانی ئەوروپاو ئەمەریكا لەهەرێم بەتایبەت پارتی ئەكەن حكوومەتی تاران هەوڵی پاراستنی پەكەكە لەشەڕ كردن لەگەڵ پارتی لەم قۆناغەدا دەدات و بۆ داهاتوش لەچاوەڕوانی گۆڕانكاریەكاندا ئەبین تاوەكو بزانین لەبەرژەوەندی كێ و چ لایەنێك ڕودەدەن .\nبۆیە بەبڕوای من لەوكاتەدا كە هەرێم دوچاری شەڕی داعش و قەیرانی دارایی و دابەش بوونی جەمسەرگیری وڵاتان و هتد.. بووەتەوەو هەروەها تاكە كەناڵی گفتوگۆی گەلی كوردە لەهەر چوار پارچەكەی كوردستاندا لەمەڕ ماف و ئازادیەكانی گەلی كورد بەڕابەرایەتی بارزانی بۆ پژاك واباشترە ئەگەر هەردوو حدك و حدكا گرێدراوی پارتی بارزانی بن لەگرێدراوی سوپای پاسداران باشترە .


9/24/2020 1:04:00 PM 222 جار خوێندراوەتەوە\nوەک دەزانین نەوت مەکینەی ئابوری جیهانە، لەبەر ئەمەش نرخی ئەم کاڵایە هەمیشە کاریگەری تەواوی هەیە بەسەر ئابوری جیهانەوە. بەبەرزبونەوەی نرخەکەی زیان بەوڵاتانی هاوردەکاری نەوت دەگەیەنێت، بەنزمبونەوەی نرخەکەشی کاریگەری خراپ لەسەر ئابوری ووڵاتانی بەرهەمهێنەری نەوت دادەنێت. بۆیە باشترین نرخ بۆ نەوت ئەوەیە کە بتوانێت باڵانسی ئابوری جیهان بکات. بەڵام کۆمەڵێ فاکتەری گرنگ هەیە، کە کاریگەری تەواو دەکەنە سەر نرخی ئەم کاڵایە گرنگە لەجیهاندا، ئەو فاکتەرە گرنگانەشی کەلە ئێستادا کاریگەری تەواویان هەیە بەسەر بەکاربردنی نەوت و دابەزینی نرخی نەوت بریتییە لەم هۆکارانەی خوارەوە:\n1- ڤایرۆسی کۆرۆنا (کۆڤید_19)، ئەم ڤایرۆس و پەتایە، وایکردوە فاکتەری خواست وخستنە روو لە ئێستاداتێبینیەکی زۆری لەسەر بێت، لەبەر ئەوەی ئێستا لەجیهاندا خستنە ڕوو زیاترە لە خواست، ئەوەش بە هۆیڤایرۆسی کۆرۆناوە، ئەم ڤایرۆسە تاڕادەیەکجوڵەی سەر زەوی و ئاسمان و دەریایکەمکردۆتەوە، ئەمەش بۆتە هۆکاری کەمکردنەوەی بازرگانی ووەستانی کارکردن لەکارگەکان و ئۆفیسەکان، بەمجۆرە رێژەی بەکاربردنی نەوتیش کەمبوەتەوە. هەروەهالە ئێستاداپەتای کۆڤید -19، جارێکی تر ژمارەی توشبوان لەسەر ئاستی جیهان بەرەو هەڵچونی زیاتر دەبات، بەتایبەت لەسەر ئاستی ئەو وڵاتانەی کەخاوەن ئابوری گەورەن لەجیهاندا وەک (ئەمریکا، هیندستان و بەریتانیاو هەندێ وڵاتی تر). هەروەهابەهۆی هاتنیوەرزی پایزو زستانەوە، پەتای ئەنفلۆنزاش زیاد دەکات، بۆیە پێشبینی دەکرێت لەداهاتویەکی نزیکدا جارێکی تر ئابوری ووڵاتان دابخرێتەوە، بۆیە ئەمە کاریگەری تەواوی دەبێت لەسەر بەکاربردن و نرخی نەوت لەجیهاندا.\n2- کاریگەریەکانی ڕێكخراوی، ئۆپێک پڵاس و نەوتی بەردینی ئەمریکی، وەک پێویست نەبوە، ئەوەشبە هۆی ئەو زیادکردنی بەرهەمەی ئۆپێک پڵاسەوە، کە لە مانگیئابەوە 2 ملیۆن بەرمیلیان زیادکردوە، ئەمەش لەوەدەچێت زیاتربێت لە پێویستیەکانی بازاڕ، لە ئێستاشدا ڕێژەی کەمکردنەوەی بەرهەم تەنها 7.7 ملیۆن بەرمیلە.\n3- بازاڕی پشکەکان زۆر بەرزە ئەمە لەگەڵ واقیعیئابوری جیهاندا ناگونجێت، ئەوەیکە تائێستا بازاڕی بەرزکردبوە، ئەو پاکێجانەی هاندان و ژیانەوەی ئابوری بوە ، لە ئەمریکاو بەرتیانیاوئەوروپا بە گشتی.ئێستا کە بازاڕی پشکەکان لە چەند هەفتەی ڕابردوودا دەستیان بە فرۆشتن کردوە ، بۆیە هەموو سێکتەرەکانی ئابوریبەیەکەوە دەفرۆشرێن، بەمەش سێکتەری وزە کەنەوتە دەفرۆشرێت و نرخەکەی دادەبەزێت.\n4- زریانیەکانی( لۆراوبیتا) لە ئەمریکا، ئەمەش کاریگەری هەیە لەسەر داخستنی پاڵاوگەکان ووەستانی جوڵە کەمکردنەوەی بەکاربردنی نەوت.\n5- هەڵبژاردنەکانی ئەمریکا کاریگەری تەواوی هەیە،چونکەتائێستا وەبەرهێنەران ناتوانن، بڕیاربدەن کە کاندیدی کام حیزب لە ئەمریکا دەیباتەوە لە هەڵبژاردنەکاندا ئەمەش نادڵنیاییەکی زۆری داوە، بە وەربەرهێنەران لە بازاڕەکانی جیهاندا.\n6- دەسپێکردنەوەی بەرهەمی نەوتی لیبیا، لەئەنجامی ڕێکەوتنی هێزەکانی ئۆپۆزۆسێۆن و حکومەتی لیبیاکە ڕێگا بدات بەوەی، لە ڕۆژهەڵاتی وڵاتەوە جارێکی تر نەوت بگوێزرێتەوە، چاوەرێدەکرێت لە چەند ڕۆژی داهاتودا بەرهەمەکەی بۆ نزیکەی 300 هەزار بەرمیل بەرزبێتەوە.\n7- بەهۆی نادڵنیای لە بازاڕدا، بە هۆی کۆڤید -19 و وە ئەنجامی هەڵبژاردنەکانەوە، وەبەرهێنەرانپەنا دەبن بۆدۆلاری ئەمریکیوەک بەهەشتێکی سەلامەتی لەبازاڕدا، ئەمەش هێز دەداتبەدۆلار، ئەوکاتە نرخی نەوت نزمدەبێتەوە.\nنەوت کەی بەرزدەبێتەوە ؟\nبەرزبونەوەی نرخی نەوت پەیوەندی هەیە بە دو فاکتەریی زۆر گرنگ لە مەودای زۆر نزیکدا ئەوەش:\n1-دۆزینەوەیڤاکسین بۆ ڤایرۆسی کۆرۆنا، ئەمەشدەبێتە هۆی کاردانەوەیەکی پۆزەیتڤ،بۆ بەرزبونەوەی نرخی نەوت و بازاڕی پشکەکاندا.\n2-دووبارە هەڵبژاردنەوەی دۆناڵد ترەمپ بە سەرۆکی ئەمریکا،ئەمەش بە هۆیپۆڵیسیەکانی ترامپەوە، چونکە ترامپ باج کەمدەکاتەوە. ئەمەش یارمەتیزیادکردنی بەکاربردن دەدات، یارمەتی ئەوەش دەدات کەنرخی نەوت بەرزبێتەوە بە رادەیەکی مامناوەندی.\n*ژوری توێژینەوەکانی گۆڕان – گۆشەی ئابوری


👁 ئەم بابەتە 13,000 جار بینراوە\n📊 لە 2017 زیاتر لە دوو ملیۆن گەشتیار هاتوونەتە کوردستان ئامار و راپرسی\n📅 کاتی تۆمارکردن Jan 5 2018 9:25AM\nلە 2017، زیاتر لە دوو ملیۆن گەشتیار تاوەکو مانگی 9 [ زۆرتر... 👁] ✖ ✖ ✖ 0 1 ✔ 89% ✍ س.ئـ. 5-1-2018 9:25:02\n📊 لە پارێزگای سنە رێژەی بێکاری لە زیادبوونە ئامار و راپرسی\n📅 کاتی تۆمارکردن Jan 5 2018 9:29AM\nتا دەڕوات ئاستی بێکاری لە پارێزکای سنە زیاد دەکات [ زۆرتر... 👁] ✖ ✖ ✖ 0 0 ✔ 93% ✍ س.ئـ. 5-1-2018 9:29:27